سلێمانی یەکێکە لەشارە زیندووەکانی ناوچەکە،ئەم شارە چەندین خەسڵەتی تێدایە کە لەشارەکانی دیکەی کوردستان و ناوچەکە جیای دەکاتەوە ، هەر لەخۆڕاگری و بەرەنگاری ستەم تا دەگاتە ئەوەی زۆرترین شاعیرو کەسایەتی سیاسی و رۆشنبیرو کۆمەڵایەتی لەئامێزی خۆیدا پەروەردە بکات و تا دونیا مابێت گەلەکەمان شانازیان پێوە بکات.\nلەدوای ڕاپەڕینی ساڵی 1991 و دامەزراندنی حکومەتی هەرێم ،سلێمانی پێشەنگ بووە لە فەراهەمکردنی ئازادیەکانی تاک و مەڵبەندێک بووە بۆ برەودان بە بوارەکانی زانست و مەعریفە، بەڵام ئەم تەوژمە فکرییە نەیتوانی یان راستر بڵێین نەیانهێشت بەردەوام بێت لە رۆڵی مێژویی خۆی، ئەویش دوای ئەوەوە هات کە ئەم شارە بووە ململانێی توندی نێوان باڵەکانی حزبی دەسەڵات کە یەکێتی نیشتمانی کوردستان بوو، ئەم ململانیە ناوخۆییە بەشێوەیەک پەرەی سەند کە هەموو سێکتەرەکانی حوکمڕانی لەم زۆنە بکەوێتە بەردەم رەحمەتی شەڕی باڵەکان و وەک غەنیمەی شەڕ لەنێوان خۆیاندا دابەشی بکەن.\nدوای دروست بوونی ئۆپۆزسیۆن لە چەقی شاری سلێمانی، ململانیەکان بەشێوەیەکی زۆر ئەکتیف ترو بێ شەرمنانەتر کەوتنە دابەشکردنی کێکی دەسەڵات و مۆنۆپۆل کردنی تەواوی جومگەکانی حوکمڕانی لەم زۆنەدا، هەروەها دوای مردنی نەوشێروان مستەفاو جەلال تاڵەبانی ئیتر شتێک نەما بەناوی دەسەڵات و دام و دەزگای حکومی هەموو ئەمانە خرانە ژێر رکێفی بنەماڵەو باڵەکانی نێو یەکێتی و بەشێکیشی بەر بزوتنەوەی گۆڕان کەوت.\nبڕوا ناکەم لەمێژوی دروست بوونی سلێمانی هێندەی ئەم چوار ساڵەی دوایی دەستدرێژی بەسەر موڵک و داهات و سامانی ئەم شارەدا کرابێ، ئاخر لەچی سەردەمێکدا بەئاشکراو بێ پەردە دەست بگیرێت بەسەر هەزاران دۆنمی زەوی و دارو درەختی ئەم شارە لەلایەن میرنشینەکانی حزبەوە؟ لەکام سەردەمی حوکمڕانی هێندەی ئێستا فەرماندەو میلشیاو هێزی تایبەت بوونی هەبووە لەم شارەدا؟ جگە لەسەردەمی ملازم محسن لەچی سەردەمێکدا بەرۆژی روناک پاسەوانی بەرپرسی حزبی و حکومی هەبووە وەک ئێستا هێرش بکەنە سەر بازگەو مەفرەزەکانی ئاسایش و پاشان هەر بەمامەگوندەیی بەناوی سوڵحی عەشایەرییەوە کۆتایی بەو تاوانانە بهێنن و هیچ حسابێک بۆ یاساو دادگا نەکرێت.\nئەوەی ئێستا لەسلێمانی ئەگوزەرێ خەڵکی ئەم شارە لێی بێ بەرین ، بەڵام نابێ ئەوە بەهانەیەک بێت بۆ بێدەنگی و درێژە پێدانی ئەم دۆخە نالەبارەی کە باڵی بەسەر ئەم شارەدا کێشاوە، پێویستە ئیتر سلێمانی قسەی خۆی هەبێت ، هەروەک و چۆن لەمێژوی دروستبونی ئەم شارەدا لەهەموو رووداو و کارەساتەکاندا قسەو بڕیاری خۆی هەبووە، بەڵام پرسیارە جددیەکە ئەوەیە ئایا خەڵکی سلێمانی بۆ هەتا ئێستا بێدەنگە ؟ ئایا رازیە بەم شێوازە حوکمڕانیە؟ ئایا توانای گۆڕانکاریان نەماوە یان دەستیان گرتووە بە کڵاوەکەیان بۆ ئەوەی با نەیبات؟\nئەوەی خەڵکی ئەم شارە بناسێت زۆر بە ئاسانی ئەتوانی وەڵامی ئەم پرسیارە بداتەوە ئەویش ئەوەیە کە ئەم شارە هەرگیز هەتا سەر بێدەنگ نابێت و لەکۆتاییدا بڕیاری خۆی ئەدات.\nئەبێ رۆشنبیران و کەسایەتی شار و دڵسۆزانی نێو حزبەکانی دەسەڵات سنوورێک بۆ ئەم فەوزاو بەڕەڵاییانەی هەندێک لە فەرمانڕەوایان دابنێن و بڕیارە قورسەکەی خۆیان بدەن و نەهێڵن ئەم شارە جوانەی کوردستان ناو و ناوبانگە پیرۆزەکەی لەکەدار بکرێت ، هەرچەندە بەشێکی ئەم کێشانە پەیوەستە بە نەبونی سیستەمێکی حوکمڕانی رەشید کە بتوانێت بەشێوەیەکی مەدەنیانەو سەردەمیانە دام و دەزگاکانی ڕێک بخاتەوەو عەدالەتی کۆمەڵایەتی لەهەموو ناوچەکانی کوردستان وەک یەک بچەسپێنێت، ئەمە جگە لە دەیان هۆکاری تر کە ڕێگرن لەبەردەم ئاسایی بونەوەی دۆخی کوردستان بەگشتی و سلێمانی بە تایبەتی.


دیمانه له‌گه‌ڵ زریان رۆژهه‌ڵاتی….. – Denegkan\nدیمانه له‌گه‌ڵ زریان رۆژهه‌ڵاتی…..\nزریان رۆژهه‌ڵاتی: توركیا پێی خراپ نییه په‌كه‌كه به‌شداریی له‌و كۆنگره‌یه نه‌ته‌وه‌ییه‌دا بكات له‌هه‌ولێر ده‌به‌سترێت\nدیمانه: ستیڤان ئه‌حمه‌د شه‌مزینانی\nپارتی كۆمه‌ڵگه‌ی دیموكراتی"ده‌ته‌په" له‌هه‌ڵبژاردنی شاره‌وانییه‌كانی توركیا سه‌ركه‌وتنێكی گه‌وره‌ی تۆماركرد، هاوكات ئه‌م سه‌ركه‌وتنه وای له‌ئۆباما كرد له‌گه‌ڵ ئه‌حمه‌د تورك كۆبێته‌وه‌و له‌نزیكه‌وه له‌گه‌ڵ دۆزی كورد گفتوگۆ بكات. هه‌رواش بڕیاره به‌مزووانه له‌هه‌ولێری پایته‌ختی هه‌رێمی كوردستان كۆنگره‌یه‌كی نه‌ته‌وه‌یی سازبدرێت، به‌ڵام وه‌ك ده‌وترێت په‌كه‌كه‌و پژاك له‌سه‌ر داخوازیی توركیا مافی به‌شدارییكردنیان له‌و كۆنگره‌یه‌دا پێنه‌دراوه. بۆ گفتوگۆكردن وشرۆڤه‌كردنی ئه‌م دۆزه‌و هه‌ندێك پرسی تری گرێدراو به‌سه‌ركه‌وتنی ده‌ته‌په‌و دۆزی گه‌لی كورد له‌باكووری كوردستان، ئه‌م دیمانه‌یه‌مان سازدا له‌گه‌ڵ "زریان رۆژهه‌ڵاتی" نووسه‌رو پسپۆر له‌دۆزی كورد وتورك.\nستیڤان:سه‌ركه‌وتنی پارتی كۆمه‌ڵگه‌ی دیموكرات "ده‌ته‌په" له‌زۆرینه‌ی شاره كوردییه‌كانی توركیا، تا رادده‌یه‌كی زۆر چاوه‌ڕواننه‌كراو بوو، پێتوایه ئه‌م سه‌ركه‌وتنانه‌ی ئه‌و پارته رامیارییه كوردییه ده‌بنه فاكتۆری پێشكه‌وتنی زیاتر له‌دۆزی كورددا له‌باكووری كوردستان یاخود دۆخی سیاسیی كورد له‌توركیادا زیاتر وابه‌سته‌ی گۆڕانكارییه له‌سیاسه‌تی نێوده‌وڵه‌تی وهه‌رێمی به‌تایبه‌ت له‌به‌رامبه‌ر به‌كورد به‌شێوه‌یه‌كی گشتیی؟.\nزریان رۆژهه‌ڵاتی:به‌ر له‌هه‌موو شتێك پێویسته وه‌كوو خۆی سه‌یری رووداوه‌كان بكه‌ین وگه‌وره وبچووكی نه‌كه‌ینه‌وه. پارتی كۆمه‌ڵگه‌ی دیموكرات له‌م هه‌ڵبژاردنه‌ی دواییدا له‌توركیا سه‌ركه‌وتنی ئه‌وتۆی به‌ده‌ستنه‌هێناوه به‌ڵكو هه‌ڵسانه‌وه‌یه‌كی به‌خۆوه بینیوه. ئه‌گه‌ر له‌بیرتان بێت پارتی dep كه‌له‌یلازاناو هاوڕێكانی ره‌وانه‌ی په‌رله‌مانی توركیا كرد له‌ساڵه‌كانی نه‌وه‌ده‌كانداو پارتی كۆمه‌ڵگه‌ی دیموكراتیش میراتگری ئه‌و پارته‌یه، زیاتر له9%ی هه‌موو ده‌نگه‌كانی توركیای به‌ده‌ستهێنا. به‌ڵام پارتی كۆمه‌ڵگه‌ی دیموكراتی هه‌رگیز ئه‌و رێژه‌یه‌ی به‌ده‌ستنه‌هێناوه. به‌به‌راورد له‌گه‌ڵ هه‌ڵبژاردنی پێشووی توركیا پارتی كۆمه‌ڵگه‌ی دیموكراتی توانی هه‌ستانه‌وه‌یه‌ك به‌خۆوه ببینێت وهه‌ندێك له‌و شاره‌وانییانه وه‌ربگرێته‌وه پێشتر له‌ده‌ستیدابوون وپارتی دادو گه‌شه‌پێدان له‌وانه‌دا سه‌ركه‌وتنی به‌ده‌ستهێنابوو. به‌ڕای من پارتی كۆمه‌ڵگه‌ی دیموكراتی هێشتا سه‌رنه‌كه‌وتووه به‌ڵام هه‌ستانه‌وه‌یه‌كی به‌خۆوه بینیوه. ئه‌مه‌ش شتێكی باشه بۆچاره‌سه‌ركردنی كێشه‌ی كورد له‌و وڵاته‌دا. من پێموایه هه‌بوونی پارتی دادو گه‌شه‌پێدانێكی به‌هێز له‌گشتیی توركیاو پارتی كۆمه‌ڵگه‌یه‌كی دیموكراتی به‌هێز له‌ناوچه كوردنشینه‌كاندا سوودی بۆ چاره‌سه‌ركردنی كێشه‌ی كورد هه‌یه. پارتی دادوگه‌شه‌پێدان له‌ماوه‌ی چه‌ند ساڵی رابردوودا ئه‌وه‌ی سه‌لماند هه‌رچه‌نده ده‌نگی كوردیشی له‌پشت بێت به‌ڵام به‌هه‌ر هۆیه‌ك بێت خاوه خاو ده‌كات له‌چاره‌سه‌ركردنی كێشه‌ی كورددا. بۆیه پێویست به‌هه‌بوونی كارتێكی فشار ده‌كات تا ئه‌و حیزبه ناچار بكات، هه‌نگاو بۆ چاره‌سه‌ری كێشه‌ی كورد هه‌ڵبگرێت وزیاتر ده‌ست بجووڵێنێ. باشترین كارتی فشاریش به‌هێزبوونی پارتی كۆمه‌ڵگه‌ی دیموكراتییه. به‌نیسبه‌ت به‌شی دووه‌می پرسیاره‌كه‌شه‌وه ده‌توانم ئه‌وه بڵێم وه‌كوو ده‌زانن تا ئه‌و كاته‌ی خودی په‌كه‌كه وه‌كو ئه‌كته‌ری یه‌كه‌م سه‌باره‌ت به‌مه‌سه‌له‌ی كورد له‌توركیا قسه‌ی كردووه، توركیا زیاتر بیانووی تیرۆری گرتووه‌و دنیاشی قه‌ناعه‌تپێكردوه له‌سه‌ر ئه‌وه‌ی په‌كه‌كه رێكخراوێكی تیرۆریسته‌و ئه‌مه‌ش به‌زیانی په‌كه‌كه‌و كوردیش ته‌واوبووه. به‌ڵام ئه‌و كاته‌ی مه‌یدان ده‌درێته سیمایه‌كی وه‌كوو ئه‌حمه‌د تورك یان عوسمان بایده‌میر ئیدی توركیا ناتوانێت مۆری تیرۆریستبوونیان لێبدات وناچاره گوێ له‌قسه‌شیان بگرێت. دیاره نابێت رۆڵی په‌كه‌كه له‌زیندووهێشتنه‌وه‌ی شوناسی نه‌ته‌وه‌یی كورددا له‌توركیا له‌پێش چاوبخرێت، به‌ڵام له‌هه‌مانكاتیشدا عه‌قڵانییه‌ت له‌سیاسه‌ته‌دا وه‌ها ئیجاب ده‌كات كه‌زیاتر له‌سه‌رانی په‌كه‌كه ئێستا سه‌رانی پارتی كۆمه‌ڵگه‌ی دیموكراتی له‌پێشه‌وه‌بن. ئه‌و كاته‌ی په‌كه‌كه به‌ته‌نیا مه‌یداندار بێت مه‌سه‌له‌كه ته‌نیا له‌نێوان جه‌نگاوه‌رانی په‌كه‌كه‌و سوپای توركیادا ده‌مێنێته‌وه‌و توركیا ناچار نابێت زۆر شت بكات، به‌ڵام كاتێك ئه‌حمه‌د تورك یان له‌یلا زانا یان عوسمان بایده‌میر مه‌یدانداربن، مه‌سه‌له‌كه ره‌هه‌ندێكی نێوده‌وڵه‌تی په‌یدا ده‌كات وتوركیا له‌رووی سیاسه‌تی نێوده‌وڵه‌تییه‌وه به‌نیسبه‌ت كێشه‌ی كورده‌وه ده‌خرێته گۆشه‌وه. به‌گشتیی به‌هۆی ئه‌و گۆڕانكارییانه‌ی ناوخۆی توركیاو كاره‌كانی پارتی كۆمه‌ڵگه‌ی دیموكراتی وپه‌كه‌كه وبارودۆخی سیاسیی كورد له‌عێراق وهه‌بوونی حكومه‌تێكی كوردیی له‌و وڵاته‌و گۆڕانكارییه ناوچه‌یی وجیهانییه‌كانی دیكه، مه‌سه‌له‌ی كورد ئیدی له‌وه ده‌رچووه وه‌كوو كێشه‌ی ناوچه‌یی وناوخۆیی وڵاتانه‌وه سه‌یربكرێت وره‌هه‌ندێكی نێوده‌وڵه‌تی په‌یداكردووه، له‌به‌رئه‌وه‌ش یاریكه‌رانی كورد ده‌بێ به گوێره‌ی پێوانه نێوده‌وڵه‌تییه‌كان بجووڵێنه‌وه نه‌ك به‌پێی ئه‌و شتانه‌ی كه‌ته‌نیا خۆیان ده‌خوێننه‌وه.\nستیڤان:هۆشیار زێباری وه‌زیری ده‌ره‌وه‌ی عێراق له‌لێدوانێكدا رایگه‌یاند زمانی توركه‌كان به‌رامبه‌ر به‌كورد گۆڕاوه یان نه‌رم بووه، به‌ڵام گول له‌پاش گه‌ڕانه‌وه‌ی له‌سه‌ردانه‌كه‌ی له‌عێراقه‌وه بۆ توركیا به‌شانازییه‌وه به‌ناوه‌نده‌كانی میدیای توركی راگه‌یاند به‌هیچ شێوه‌یه‌ك ناوی كوردی نه‌بردووه له‌میانه‌ی قسه‌و لێدوان وكۆبوونه‌وه‌كانیدا، ئایا ئه‌م دوو لێدوانه زۆر دژ به‌یه‌كه چۆن هه‌ڵدسه‌ه‌نگێنن؟ ئایا سیاسه‌تی تورك گۆڕاوه یاخود كورده‌كان ناچارن له‌ژێر كاریگه‌ریی دۆخی سیاسیی نوێ به‌تایبه‌ت دوای هاتنی ئۆباما زمانی خۆیان به‌رامبه‌ر توركیا بگۆِرن؟.\nزریان رۆژهه‌ڵاتی:باراك ئۆباما له‌توركیا قسه‌یه‌كی گرنگیی كردو وتی (ده‌وڵه‌ته‌كان وه‌كوو تانكی گه‌وره‌ن وجموجۆڵه‌كانیان له‌سه‌رخۆیه‌و گۆڕانكاریی له‌ده‌وڵه‌تیشدا به‌په‌له ناكرێت)، ئه‌مه قسه‌یه‌كی راسته ده‌وڵه‌تێكی وه‌كوو توركیا له‌بونیاده‌كه‌ی له‌سه‌ر جینۆسایدی ئه‌رمه‌ن ونكۆڵیكردن له‌كورد دامه‌زراوه‌و هه‌شتا ساڵ زیاتره له‌سه‌ر ئه‌و بنه‌مایه خه‌ڵك په‌روه‌رده‌ده‌كات وسیاسه‌ت ده‌كات وخۆی پێشده‌خا، چۆن به‌شه‌وێك یان به‌سه‌ردانێكی گول وئه‌ردۆغان ده‌گۆڕێت؟ له‌راستیدا زمانی توركه‌كان به‌رامبه‌ر كورد گۆڕاوه‌و ورده ورده خه‌ریكه گۆڕانكاریی دروستده‌بێت، به‌ڵام به‌شه‌وێكیش هه‌موو شتێك نایه‌ته‌دی. دانانی ته‌له‌فزیۆنی كوردیی له‌وڵاتێك پێشتر ته‌نانه‌ت نكۆڵی له‌هه‌بوونی كوردیش ده‌كرد گۆڕانكاری نییه چییه؟. مه‌یدانی سیاسه‌ت مه‌یدانی ململانێی هێزه‌كانه. هه‌ندێك هێز له‌توركیا خوازیاری گۆڕانن وهه‌ندێكی دیكه‌ش دژی گۆڕانن، جاری وا هه‌یه هێزی گۆڕانكاریخواز سه‌رده‌كه‌وێت وجاری واش هه‌یه هێزی دژبه‌ریی. كاتێك گۆڕانكاریمان ده‌وێت نابێ وه‌ك موعجیزه سه‌یری بكه‌ین وچاوه‌ڕوان بین كتوپڕ شته‌كه رووبدات، به‌ڕای من كورد له‌جیاتی ئه‌وه‌ی چاوه‌ڕوانیی موعجیزه بكات له‌پارتی دادوگه‌شه‌پێدان، پێویسته یارمه‌تیده‌ری بێت تا سه‌ركه‌وێت وبه‌هێڵێكدا بچێ كورد ده‌یه‌وێ نه‌ك به‌ره‌تكردنه‌وه‌ی وای لێبكات ئه‌ویش بۆ باوه‌شی سوپاو نه‌ته‌وه‌گه‌را توندڕه‌وه‌كانی تورك بچێت. به‌كورتی ده‌بێ كورد هه‌ڵبدات كه‌نه‌هێكی ده‌ماری نه‌ته‌وه‌گه‌رایی-ئیسلامی توندڕه‌و له‌حزبه‌كه‌ی ئه‌ردۆغاندا گه‌شه بكات. چونكه ئه‌مه له‌به‌رژه‌وه‌ندیی كورددا نییه. عه‌بدوڵڵا گول سه‌ركۆماری توركیا له‌توركیا وتی "من ئه‌و وشه‌یه‌م (مه‌به‌ستی كوردستان بوو) به‌كارنه‌هێنا به‌ڵام ده‌بێ ئه‌وه‌ش بزانین ده‌ستووری عێراق رێی پێداوه به‌و ناوه بێت وئێمه مادام په‌یوه‌ندییمان هه‌یه له‌گه‌ڵیاندا ده‌بێ ئه‌و ناوه بڵێین وخۆی له‌خۆیدا له‌گه‌ڵ سه‌رۆك وه‌زیره‌كه‌یشیاندا كۆبوومه‌وه" له‌م قسانه‌ی عه‌بدوڵڵا گوله‌وه په‌شیمانبوونه‌وه‌یه‌كی ئه‌وتۆ دیارنییه چونكه ده‌ڵێ: ئێمه ناچارین به‌پێی ده‌ستووری عێراق باسی ئه‌و شوێنه بكه‌ین. یانی باسی هه‌رێمی كوردستان بكه‌ین. به‌واتایه‌ك كێشه‌كه كێشه‌ی كات وشوێنه. هه‌ندێك كات پێویسته هه‌تاوه‌كو رای گشتی تورك حازربكرێت بۆ ئه‌وجۆره قسانه. به‌تایبه‌تی رای وڵاتێك كه‌پێشتر ئیمانی به‌هه‌بوونی كورد نه‌بووه چ بگات به‌وه‌ی په‌یوه‌ندیی له‌گه‌ڵدا هه‌بێ ودانوستانی له‌گه‌ڵدا بكات. به‌رای من توركیا به‌ره‌سمی ئیعترافی به‌هه‌بوونی حكومه‌تی هه‌رێمی كوردستان كردو ئه‌مه‌ش زۆر باشه. هه‌ندێك ورده‌كاریش هه‌ن ئه‌وانه به‌پێی كات چاره‌سه‌ر ده‌بن. ئایا گۆڕانكاریی له‌حكومه‌تێكی كوردییدا كه ته‌مه‌نه‌كه‌ی ناگات بیست ساڵه ئه‌وه‌نده ئاسانه تاوه‌كو چاوه‌ڕوانیی گۆڕانێكی خێرا له‌ده‌وڵه‌تێكی هه‌شتا ساڵه‌ی وه‌كوو كۆماری توركیا بكه‌ین كه‌میراتگری عوسمانییه‌كان بووه؟.\nستیڤان:وا بڕیاره كۆنگره‌یه‌كی نه‌ته‌وه‌یی فراوان به‌به‌شداریی ده‌یان حزب ولایه‌نی وكه‌سایه‌تی سیاسیی سازبدرێت، به‌ڵام توركه‌كان ده‌خوازن هه‌ردوو پارتی كرێكاران وژیانی ئازادی كوردستان "په‌كه‌كه‌و پژاك" له‌و كۆنگره‌یه‌دا به‌شداریی پێنه‌كرێن، هه‌ردوو حزبی باڵاده‌ستی باشووری كوردستانیش نایانه‌وێت په‌كه‌كه‌و پژاك به‌شداربن! به‌بۆچوونی ئێوه حه‌رامكردنی كۆنگره‌یه‌كی نه‌ته‌وه‌یی كوردیی له‌دوو هێزی سه‌ره‌كیی سیاسیی وچه‌كداریی كورد، ده‌توانێت كۆنگره‌یه‌كی سه‌ركه‌وتوو بێت؟ ئایا توركه‌كان به‌رژه‌وه‌ندییان چییه له‌وه‌ی ئه‌و دوو پارتییه بخه‌نه ده‌ره‌وه‌ی ئه‌و كۆنگره‌یه؟ ئایا ئه‌گه‌ر بڵێین ئه‌م كۆنگره‌یه به‌ئیحای توركیایه هه‌ڵه‌مان كردووه؟.\nزریان رۆژهه‌ڵاتی:من زانیاریی وردم نییه له‌سه‌ر ئه‌و كۆنگره‌یه‌و ته‌نیا ئه‌و شتانه هه‌ن كه‌راگه‌یاندنه‌كان باسیان ده‌كه‌ن. به‌پێی ئه‌و شتانه‌ی راگه‌یاندنه‌كانی توركیاش ده‌ینووسن توركیا پێی خراپ نییه په‌كه‌كه به‌شداریی له‌و كۆنگره‌یه‌دا بكات. قۆناغێكی نوێ ده‌ستیپێكردووه له‌توركیا به‌نیسبه‌ت كێشه‌ی كوردو په‌كه‌كه‌وه. هه‌ندێك هه‌نگاو بۆچاره‌سه‌ركردنی كێشه‌كه له‌چوارچێوه‌ی دانپێدانانی سه‌ره‌تاییدا هه‌ڵگیراون به‌ڵام ماویه‌تی. ده‌بێ په‌كه‌كه‌ش به‌گوێره‌ی ئه‌وه خۆی رێكبخات ودنیاش ئه‌مه‌ی ده‌وێت. دیاره په‌كه‌كه‌ش به‌بێ گره‌نتی قبووڵ ناكات چه‌ك دابنێ وئه‌گه‌ر واش بكات كارێكی عاقڵانه ناكات. من پێموایه ئه‌مه‌ریكاش ده‌یه‌وێت زیاتر گرنگیی به‌پارتی كۆمه‌ڵگه‌ی دیموكراتی بدرێت وله‌وانه‌یه له‌پشتی په‌رده‌شه‌وه په‌كه‌كه‌یان رازی كردبێت. ئه‌گه‌ری ئه‌وه داده‌نێم یان ئه‌مه‌ریكا یان نه‌ته‌وه‌یه‌كگرتووه‌كان بكرێنه گارانتۆری په‌كه‌كه بۆمه‌سه‌له‌ی چه‌كدانان. كۆنگره‌كه به‌چرای سه‌وزی توركیا ده‌به‌سترێت. ئه‌گه‌ر په‌كه‌كه به‌وانه‌شه رازی نه‌بوو، هه‌روه‌ها گوێشی له‌حكومه‌تی هه‌رێمی كوردستان وحزبه كوردییه‌كان نه‌كرد، من چاوه‌ڕوانیی شه‌ڕێكی فراوان ده‌كه‌م له‌دژی په‌كه‌كه‌و ئه‌وكاته هه‌وڵده‌درێت به‌زۆر چه‌كدانان به‌سه‌ر په‌كه‌كه‌دا بسه‌پێنرێت.\nستیڤان:باس له‌وه ده‌كرێت ئۆجه‌لان ئازاد ده‌كرێ، خوشكی ئۆجه‌لان له‌دوا سه‌ردانیدا بۆ لای، له‌خودی ئۆجه‌لانی بیستووه به‌مزووانه ئازاد ده‌بێ. نووسه‌ری ناسراو "ئه‌حمه‌د ئاڵتان" ده‌ڵێت چۆن ماندێلا له‌لای ره‌شپێسته‌كان ره‌مزی ئازادیی و لای سپیپێسته‌كان تیرۆریست بوو، ئۆجه‌لانیش به‌هه‌مان شێوه لای ده‌وڵه‌ت تیرۆریسته ولای نه‌ته‌وه‌كه‌ی ئازادیخوازه، بۆیه توركیا ناچاره له‌گه‌ڵ ئه‌و گفتوگۆ وئاشتی بكات، كه‌وابوو له‌م كاته‌دا پێویسته له‌زیندان ئازاد بكرێت، من پرسیار ده‌كه‌م ئایا توركه‌كان دوای ئه‌و هه‌موو ساڵه له‌دژایه‌تی په‌كه‌كه‌و هه‌وڵدان بۆ له‌ناوبردنی ئۆجه‌لان وگه‌له‌كه‌ی گه‌یشتوونه‌ته ئه‌و بڕوایه‌ی ئێستا له‌پێناوی ئاشتی له‌گه‌ڵ كورده‌كان ئۆجه‌لان ئازاد بكه‌ن وله‌گه‌ڵ گه‌لی كوردیش په‌یوه‌ندییه‌كی نوێ دابمه‌زرێنن؟.\nزریان رۆژهه‌ڵاتی:به‌ڵێ،توركیا باش ده‌زانێت كه‌په‌كه‌كه‌و شه‌خسی ئۆجالانیش كاریگه‌رییه‌كی به‌رچاویان هه‌یه له‌مه‌سه‌له‌ی كورددا له‌توركیاو ناتوانن به‌بێ له‌به‌رچاوگرتنی ئه‌وان كێشه‌كه چاره‌سه‌ر بكه‌ن. ئه‌وان باش ده‌زانن حكومه‌تی هه‌رێمی كوردستان ته‌نیا ده‌توانێت كار ئاسانیی بكات بۆچاره‌سه‌ركردنی كێشه‌ی په‌كه‌كه نه‌ك ئه‌وه‌ی خۆی كێشه‌كه چاره‌سه‌ر بكات. جیاوازیی زۆر هه‌یه له‌نێوان كه‌سایه‌تی ئۆجالان ونیلسۆن ماندێلا، ماندێلا كاتێ ده‌سگیركرا ئیدی وه‌كو سه‌رۆكێكی به‌ندكراو ره‌فتاری كردو ده‌ستی وه‌رنه‌دایه كاری بزووتنه‌وه‌ی رزگاریخوازیی به‌شێوه‌ی راسته‌وخۆ به‌ڵام ئۆجالان له‌زیندانه‌وه ئاڕاسته به‌په‌كه‌كه ده‌دات وئه‌مه‌شه باش نییه، چونكه زیندان شوێنێكی متمانه‌پێكراو نییه بۆ ئه‌و كاره. من پێموایه بۆ حكومه‌تی توركیا باشترین كه‌سێك دانوستانی له‌گه‌ڵدا بكات هه‌رخودی ئۆجالانه چونكه له‌زیندانه‌كه‌یدایه. جگه له‌وه حوكمی به‌ندكردنی هه‌تاهه‌تایی له‌توركیا دوای دوانزه ساڵ ته‌واو ده‌بێت یانی ئه‌و كه‌سه‌ی حكومی زیندانیكردنی ئه‌به‌دیی هه‌بێت ته‌نیا 12 ساڵ له‌زینداندا ده‌مێنێته‌وه. دیاره وه‌زعه‌كه‌ی ئۆجالان جیاوازتره‌و له‌وانه‌یه چه‌ند ساڵێك دره‌نگتر ئازاد بكرێت. به‌ڵام له‌كۆتاییدا ئه‌گه‌ر به‌رێی نێوانكارییش بێت توركیا هه‌ر دانوستان له‌گه‌ڵ په‌كه‌كه‌دا ده‌كات وپێموایه ئێستا ئه‌وه‌ش ده‌كرێت.\nستیڤان:ده‌وترێت پارتی ویه‌كێتی به‌ڵێنیان به‌ده‌وڵه‌تی توركیا داوه هاوكارییان بكه‌ن له‌ده‌رپه‌ڕاندنی هێزه‌كانی ئه‌و پارتییه له‌باشووری كوردستان! تاچه‌نده ئه‌و ده‌نگۆیه راسته كورده‌كانی باشوور له‌پێناوی دروستكردنه‌وه‌ی په‌یوه‌ندیی له‌گه‌ڵ توركیا ئه‌ماده‌ن قوربانیی به‌په‌كه‌كه بده‌ن؟ ئایا تاچه‌ند ئه‌وه‌ش راسته توركه‌كان تاكه مه‌رجیان بۆ هه‌ڵدانه‌وه‌ی لاپه‌ڕه‌یه‌كی نوێ له‌په‌یوه‌ندیی هاوبه‌ش، هاوكاریی پارتی ویه‌كێتی بووه له‌گه‌ڵیان له‌كاتی رووبه‌ڕووبوونه‌وه‌ی ده‌وڵه‌تی توركیا له‌گه‌ڵ گه‌ریلاكانی په‌كه‌كه؟\nزریان رۆژهه‌ڵاتی:ئه‌مه‌ی ئێوه باسی ده‌كه‌ن كه‌سێك ده‌یزانێ ئاگای له‌پشتی په‌رده هه‌بێت. به‌ڵام من پێموایه حكومه‌تی هه‌رێمی كوردستان ناچاره په‌یوه‌ندیی له‌گه‌ڵ توركیا هه‌بێت. كاتێ كه‌باسی هه‌بوونی حكومه‌تت كرد ده‌بێ ئه‌و حكومه‌ته په‌یوه‌ندیی له‌گه‌ڵ وڵاتاندا هه‌بێت ئه‌گینا ناتوانێ له‌سه‌رپێ بمێنێته‌وه. كه وتت حكومه‌تم هه‌یه ئیدی ناتوانێ وه‌كو پارتیزان یان هێزێكی چه‌كداریی ناجێگیر ره‌فتار بكه‌یت. نابێ كه‌س به‌په‌كه‌كه‌شه‌وه چاوه‌ڕوانیی ئه‌وه‌ی هه‌بێت حكومه‌تی هه‌رێمی كوردستان له‌به‌ر خاتری په‌كه‌كه په‌یوه‌ندییه‌كانی له‌گه‌ڵ توركیا تێكبدات. یان نابێ حزبه كوردییه‌كانی رۆژهه‌ڵاتی كوردستان چاوه‌ڕوانیی ئه‌وه‌یان هه‌بێت حكومه‌تی هه‌رێمی كوردستان له‌به‌رخاتری ئه‌وان په‌یوه‌ندییه‌كانی له‌گه‌ڵ ئێران تێكبدا. ئامانجی كۆتایی هه‌موو ناسیۆنالیسته‌كان به‌كورده‌كانیشه‌وه دامه‌زراندنی ده‌وڵه‌ته. كه‌ئێمه‌ی كوردیش كوردایه‌تی ده‌كه‌ین ئامانجمان دامه‌زراندنی ده‌وڵه‌تی كوردییه نابێ كارێك بكه‌ین له‌خۆمانی تێكبده‌ین. ئێستا لێره‌دا حكومه‌تێك هه‌یه‌و زه‌مینه‌یه‌ك باش هه‌یه بۆئه‌وه‌ی ده تا پانزه ساڵی دیكه ببێته ده‌وڵه‌تێكی سه‌ربه‌خۆی كوردیی، كه‌ئاواتی چه‌ندین سه‌د ساڵه‌ی كوردانی ئه‌م جیهانه‌یه. بۆیه تێكدانی ئه‌م وه‌زعه له‌رێی تێكدانی په‌یوه‌ندییه‌كانی حكومه‌تی كوردیی له‌گه‌ڵ وڵاتانی دیكه‌دا كارێكی عاقڵانه نییه بۆ كورد. من له‌گه‌ڵ په‌ره‌پێدانی په‌یوه‌ندییه‌كانی توركیاو حكومه‌تی هه‌رێمی كوردستاندام وپێموایه ئه‌مه به‌قازانجی كوردیشه. ئێستا من نازانم ئایا پارتی ویه‌كێتی به‌ڵێنیانداوه به‌توركیا بۆ رووبه‌ڕووبوونه‌وه‌ی په‌كه‌كه یان نا؟. به‌ڵام پێموانیه حكومه‌تی هه‌رێمی كوردستان راسته‌وخۆ به‌شداریی شه‌ڕی دژی په‌كه‌كه بكات. له‌وانه‌یه به‌رێگای دیكه‌وه هاوكاریی توركیا بكات، بۆ نموونه نه‌هێڵێت یارمه‌تی لۆجستیكی بگاته ده‌ستی په‌كه‌كه، به‌ڵام شه‌ڕی راسته‌وخۆی حكومه‌تی هه‌رێم له‌دژی په‌كه‌كه به‌دوور ده‌زانم.\nPrevious نوێنه‌رانی کورد له مه‌جلیسی ئێراندا و ده‌فته‌ری ته‌حکیمی وه‌حده‌ت\nNext هونه‌رمه‌ندو كڵاشینكۆف چی به‌یه‌كه‌وه كۆیانده‌كاته‌وه؟


1. 👁 لەیلا زانا و منداڵەکەی لە کاتی دەنگدانی پەڕڵەماندا!\n👁 ئەم بابەتە 22,546 جار بینراوە


15028 جار خوێندراوەتەوە\nبوونی ھێزەکانی ئەمەریکا لە ھەر کوێیەکی دونیا لە پێناو پاراستنی بەرژەوەندی نیشتیمانی خۆیانە، ھێزی ئەمەریکیش تەنیا لە ژمارەیەک سەرباز و فڕۆکەو ھەلیکۆپتەری جەنگی و لۆجستی پێک نەھاتوە. کۆمپانیا بازرگانیەکان و بە تایبەتی کۆمپانیاکانی نەوت بەشێکی گرنگن لەو ھێزە. بۆیە بە کشانەوەی ھێزەکانی ئەمەریکا لە عێراق، کۆتایی بە چالاکیەکانی ئەو کۆمپانیایانەش دێت و دەکشێنەوە.\nبەداخەوە لە ڕابوردودا زۆر جار ئیدارەی ویلایەتە یەکگرتوەکانی ئەمەریکا و زلھێزانی دیکە پەیڕەویان لە سیاسەتی (نیشتیمانی خۆم ئەمن و ئەمان بێت و بازاڕ باش لە گەڕدابێت، ئیتر برسێتی و شەڕو شۆڕ و پێشێلکردنی مافی میللەتان کێشەی من نیە) کردوە. ئەم جۆرە سیاسەتە زۆر جار لایەنە لاوازەکانی خۆی نیشان داوە و ھەندێک جاریش وەک بۆمبێکی چێنراو، بەدەم و چاوی خۆیاندا تەقیوەتەوە. ئۆپەراسیۆنە سەربازیەکانی بزوتنەوەی ڕزگاری خوازی فەلەستین لە دەیەکانی حەفتا و ھەشتا لە ئەوروپاو، ھێرشەکەی ١١ سێپتەمبەر دوو نموونەی بەرەنجامی ئەم سیاسەتەن. بەواتایەکیتر بە ھەزاران کیلۆمەتر دوور لە نیویۆرک، لە گوندێکی ئەفغانستان نەخشەی لێدانی دوو تاوەرە بازرگانیەکە دادەڕێژرێت. وەک چۆن لەماڵێکدا و لەگەڕەکێکی غەززە یان بەیروت بەرنامەی کوشتن، ڕفاندن یان تەقینەوەکان لە ئەوروپا دادەڕێژران.\nبە تێڕوانینێکی سەرپێیی ئاشکرایە کە عاقیبەتی کشانەوەی ھێزەکانی ئەمەریکا لە چاوتروکاندنێکا لە ئەفغانستان چۆن بوو. ئەم کشانەوەیە دەبێتە ھۆی شەڕێکی ئەھلی و تائیفی لە ئەفعانستان کە تەنانەت ھەندێک لە وڵاتانی ناوچەکەشی بە ڕاستەوخۆ یان ناڕاستەوخۆ تێوە دەگلێن. ژێرخانی ئابوری ئەفعانستان دادەڕمێت، کە ئەوەش دەبێتە ھۆی بڵاوبونەوەی ھەژاری و تێکچونی شیرازەی کۆمەڵایەتی و کۆچی بەکۆمەڵ بەرەو وڵاتانی دراوسێ و ئەوروپا. بە کورتی جیھان شاھێدی پوکانەوەی ئەفعانستان دەبێت.\nنەبوونی مەرجەعیەتێکی (سیاسی یان مەزھەبی) شیعەکانی عێراقی پەرتەوازە کردوە. گروپە سوننەکان بەھەمان شێوە ھەر یەکە و لە ئاوازێک دەخوێنن و، ئەمەش وایکردوە متمانە بە یەکتر لە نێوان عەرەبی عێراقدا نەماوە. دام و دازگاکانی دەوڵەتی عێراق ھەتا بیناقاقایان بە گەندەڵیدا ڕۆچوون.\nژێرخانی ئابوری ناوچەی عەرەب نشین داڕماوە. پێگەی عێراق لە پەیوەندە نێودەوڵەتیەکاندا لە سفر نزیک بۆتەوە. بە کشانەوەی ھێزەکانی ئەمەریکا لە عێراق، نەک وڵاتەکە بارودۆخی لە ئەفعانستان باشتر نابێت، بەڵکو وێرانتر دەبێت. ئەو تێکھەڵقژانە تائیفی و مەزھەبیەی ئێستا ھەیە فراوانتر و قوڵتر دەبێتەوە.\nھەرچی ھەڵبژاردن و حوکمی مەدەنیە ھیچ بەھایەکی لە عێراقدا نامێنێت. تەنانەت ئینقیلابێکی عەسکەریش فریای عێراق ناکەوێت، چونکە ئینقیلابی لەو جۆرە پشت بە سوپایەکی ڕێکخستوو دەبەستێت، کە لە ئێستادا عێراق خاوەنی سوپایەکی مەبدەئی و ڕێکخستوو نیە.\nبۆ ئێمە لە ھەرێمی کوردستان لەوانەیە چیرۆکەکە تۆزێک جیاواز بێت. فراوانی پانتای جموجۆڵی دیپلۆماسی ھەرێمی کوردستان جوڵە دیپلۆماسیەکانی سەرۆکایەتی ھەرێم و سەرۆکایەتی ئەنجومەنی وەزیران لایەنی بەھێزی ئێمەن و، سەلمێنەری ئەو ڕاستیەن کە ئێمە لەو موئامەرانەی لە ڕابوردو لێمان کراوە شت فێر بووین. ئێمە چیدی یەک تاکە قولاپ ناھاوژینە ناو گۆمەکە، پشتمان بەیەک دەرگا قایم نیە و، پەیوەندیەکانمان لەسەر بنەمای بەرژەوەندی ھاوبەشی دوو لایەنەو چەند لایەنەیە. بەڵام سەرەڕای ئەمانەش، گەورەترین مەترسی لەسەرئێمە ئەوەیە کە نەکەوینە خۆمان و یەکڕیزی و کۆدەنگیەکی مەبدەئی مسۆگەر نەکەین. ئەوکات ئێمەش دەبینە بەشێک لەو تێکھەڵقژانە خوێناویەی کە دەربازبوون لێی ئەستەم دەبێت. بۆیە لە ئێستادا لە ھەموو شت گرنگتر ئەوەیە کە ئێمەی لایەنە سیاسیەکانی ھەرێمی کوردستان کۆ ببینەوە و لەگەڵ یەک و پێکەوە، خۆمان بۆ ھەموو ئەگەرێک ئامادە بکەین. چونکە مەبدەئی عێراقکی سەقامگیر ویەکگرتوو دوورە لە ھەموو مەنتیقکی عەقڵانی و سیاسیەوە و لە وەھم زیادتر ھیچیتر نیە.


قوتابخانه‌ی ئاگای بنه‌ره‌تی ئه‌هلی – Aga Private Basic School\nكۆمه‌ڵگه‌ى (ئاگا) ى په‌روه‌رده‌يى ئه‌هلى\nرۆژانه كاتژمێر 9ى به‌يانى تاكو 12ى نيوه‌ڕۆ\nده‌توانن سه‌ردانمان بكه‌ن بۆ ناونووسين\nمانگێک دیاری بکه ته‌مموز 2017 (1) حوزه‌یران 2017 (1) ئایار 2017 (1) نیسان 2017 (9) ئازار 2017 (1) شوبات 2017 (9) كانونی دووه‌م 2017 (3) كانونی یه‌كه‌م 2016 (8) تشرینی دووه‌م 2016 (10) تشرینی یه‌كه‌م 2016 (4) ئایار 2016 (4) نیسان 2016 (5) ئازار 2016 (1) شوبات 2016 (4) كانونی دووه‌م 2016 (2) كانونی یه‌كه‌م 2015 (4) تشرینی دووه‌م 2015 (5) تشرینی یه‌كه‌م 2015 (1) ئه‌یلول 2015 (1) حوزه‌یران 2015 (1) ئایار 2015 (5) نیسان 2015 (4) ئازار 2015 (2) كانونی دووه‌م 2015 (1) كانونی یه‌كه‌م 2014 (1) تشرینی دووه‌م 2014 (2) تشرینی یه‌كه‌م 2014 (2) ئه‌یلول 2014 (2) ئاب 2014 (1) نیسان 2014 (1) ئازار 2014 (3) شوبات 2014 (6) كانونی دووه‌م 2014 (4) كانونی یه‌كه‌م 2013 (2) ئه‌یلول 2013 (1) حوزه‌یران 2013 (1) ئایار 2013 (3) نیسان 2013 (5) شوبات 2013 (4) كانونی دووه‌م 2013 (1) كانونی یه‌كه‌م 2012 (2) ئه‌یلول 2012 (2) ئایار 2012 (1) نیسان 2012 (2) ئازار 2012 (2) كانونی دووه‌م 2012 (1) كانونی یه‌كه‌م 2011 (1) تشرینی دووه‌م 2011 (2) ئه‌یلول 2011 (1) ته‌مموز 2011 (6)\nئه‌نجامی تاقیكردنه‌وه‌كانی كۆتایی ساڵ بۆ ساڵی خوێندنی 2012-2013 ڕاگه‌یه‌ندرا:\n1-كلیك لێره بكه بۆ دۆزینه‌وه‌ی كۆدی قوتابی پۆل و هۆبه هه‌ڵبژێره\n2-پاشان كلیك له‌سه‌ر گه‌ران به‌دواى نمره‌ى قوتابيان\n3- كۆدی قوتابی بنووسه و كلیك له‌سه‌ر گه‌ران بكه\nبۆ دڵنیا بوون له ئه‌نجامه‌كان پێویسته قوتابی سه‌ردانی قۆتابخانه بكات بۆ وه‌رگتنه‌وه‌ی ئه‌نجامه‌كان له ڕێكه‌وتی 8-6-2013 كاتژمێر 4 ی ئێواره\nژماره مۆبایلی قوتابخانه :\n77 72 831 0750\nدوای ئه‌وه‌ی ئه‌نجامی تاقیكردنه‌وه‌كانی كۆتایی ساڵ بۆ ساڵی خویندنی 2012-2013 له‌رێگه‌ی ئه‌نته‌رنێت راگه‌یه‌نرا له وێبسایتی تایبه‌تی قوتابخانه‌ی ئاگای بنه‌ڕه‌تی ئه‌هلی كه رێگه‌یه‌كی دڵخۆشكه‌ربوو بۆ قوتابیان به زانینی ئه‌نجامه‌كانیان به‌چه‌ند رۆژێك به‌ر له وه‌رگرتنه‌وه‌ی ئه‌نجامه‌كان له قوتابخانه و بۆ دڵنیا بوون له ئه‌نجامه‌كان بۆ هه‌مان مه‌به‌ست ریكه‌وتی 8-6-2013 رۆژی شه‌ممه كاتژمێر 4ی ئێواره به ئاماده‌بوونی مامۆستا زیاد محمد سه‌رپه‌رشتیاری قوتابخانه‌ی ئاگا و مامۆستا هێرش عثمان به‌رێوه‌به‌ری قوتابخانه‌ی ئاگا و ده‌ستیه‌ك له مامۆستایان و قوتابیان و خانه‌واده‌ی قوتابیان له‌مه‌راسیمێكێ خنجیلانه‌دا سه‌رپه‌رشتیاری قوتابخانه ووته‌یه‌كی پێشكه‌كردن و پیرۆزبایی له قوتابیانكرد به بۆنه‌ی ده‌رچوونیان و په‌رینه‌وه‌یان بۆ پۆلێكی تر و تیادا تیشكی خسته سه‌ر لایه‌نی په‌روه‌رده‌و فێركردن له قوتابخانه‌ی ئاگا و پلانی ساڵی داهاتووی بۆ باسكردن بۆ زیاتر به‌ره‌وپێشچوونی قوتابخانه له رووی زانستی و په‌روه‌رده‌ییه‌وه پاشان خه‌ڵات به‌سه‌ر قوتابیانی یه‌كه‌م دووه‌م و سێیه‌می هه‌ر پۆلێك دابه‌شكرا و دواتر ئه‌نجامی كۆتایی ساڵ به‌سه‌ر گشت قوتابیان دابه‌شكرا. به‌ناوی به‌رێوه‌به‌رو مامۆستایان و فه‌رمانبه‌رانی قوتابخانه‌ی ئاگا ی بنه‌ره‌تی ئه‌هلی پیرۆزبایی له‌گشت قوتابیان ده‌كه‌ین و هیوای سه‌ركه‌وتنیان بۆ ده‌خوازین و هیوادارین ساڵ به‌ساڵ زیاتر په‌ره به خویندن بده‌ن .\nئه‌وه‌ی جیگه‌ی دڵخۆشی بوو له‌م مه‌راسیمه‌دا ئاماده‌بوونی خانه‌واده‌ی قوتابیان بوو كه به‌په‌رۆشه‌وه چاوه‌ڕێ نمره‌كان و ماندووبوونی یه‌ك ساڵی خوێندنیان بوون و خۆشحاڵ بوون به‌ئه‌نجامه‌كانیان و ده‌ستخۆشییان له مامۆستایان و به‌رێوه‌به‌رایه‌تی كۆمه‌ڵگه كرد و ئه‌رك و ماندووبونیان به‌رز نرخاندن و به‌هه‌مان شیوه به‌رێوه‌به‌رایه‌تی قوتابخانه‌ی ئاگای بنه‌ڕه‌تی ئه‌هلی ده‌ستخۆشی له دایك و باوكانی قوتابیان كرد كه هاوكاریان بوون له سه‌ركه‌وتنی پرۆسه‌ی په‌روه‌رده‌و فێركردن له قوتابخانه‌ی ئاگای بنه‌ڕه‌تی ئه‌هلی .


رانیە.. بەشێک لە هاوڵاتییان دژی نەبوونی خزمەتگوزاری گردبوونەتەوە\nئەڵمانیا.. لە تەقینەوەیەکدا کەسێک کوژرا و ٢٥ کەسیش برینداربوون\n2385 جار خوێندراوەتەوە\nهەریەک لە نەوزاد هادی پارێزگاری هه‌ولێر و ئان هیدالگۆ سەرۆکی شارەوانیی پاریس ئەمڕۆ لە پاریس کۆبوونەوە و رێكکه‌وتننامه‌یه‌كیان بە مەبەستی هاوکاریکردن لە بوارەکانی برەودان بە کەرتی هاتوچۆ و نەخشەسازیی شار و بازرگانی و کشتوکاڵ و چەند بوارێکی دیکە واژۆکردووە.\nهەردوولاش لە راگەیەندراوێکدا ئاماژەیان بەوە کردووە، بۆ ده‌سته‌به‌ركردنى ژیانێكى باشتر و گونجاوتر بۆ هاوڵاتییانى هه‌ردوولا ڕێکەوتوون لەسەر هاوکاریکردنی یەکتر لە چه‌ند بوار و پسپۆڕییه‌كی وەکو، رێگاكانى هاتوچۆ و گه‌یاندن و ماسته‌رپلان و نه‌خشه‌سازیى شار و پاراستنى شوێنه‌واری مێژوویی و به‌ره‌وپێشبردنى لایه‌نى ئابوری و گه‌شتوگوزار و ئاڵوگۆڕى كلتووری و وه‌رزشى و چۆنێتى به‌ڕێوه‌بردن و چاره‌سه‌رى خۆڵ و خاشاك و پاراستنى سروشت و بره‌ودان به بواری كشتوكاڵی و، فراوانکردنی هاوکاری لە چەندین بواری دیکەشدا لەکاتی پێویستدا.\nباس لەوەش کراوە، هەردوولا هه‌وڵ بۆ به‌ره‌وپێشبردنى كاری هاوبه‌ش دەدەن له رێگه‌ى ئاڵوگۆڕی ئه‌زموون و فێركاری و كارگێڕی و ته‌كنیكییەوە.\nئەوەش خراوەتەڕوو، بە دابینکردنی پسۆڕی و خەڵکانی خاوەن ئەزموون لە هەریەک لەو بوارانەدا، هاوکاریی یەکتری دەکەن و نوێنەرایەتییەکانی هەردوولاش لە هەولێر و پاریس چاودێریی خاڵەکانی رێککەوتنەکە دەکەن.\nشارەوانیی پاریس رێککەوتنی هاوکاری و برەودان بە گەشەپێدانی لەگەڵ ٥٥ شاری لە سەرانسەری جیهاندا واژۆکردووە، ماوەی رابردووش بە زۆرینەی دەنگی ئەو شارانەی ناسراون بە دەستەخوشکی پاریس، لە کۆبوونەوەیەکدا هەولێریان وەکو ئەندامێکی نوێ پەسەندکرد.


Johannesʼ Åbenbaring 22 BPH - ئاشکراکردن 22 KSS\n1پاشان فریشتەکە ڕووباری ئاوی ژیانی پیشاندام، پڕشنگدار وەک کریستاڵ، لە تەختی خودا و بەرخەکە و 2بە ناوەڕاستی شەقامی شارەکەدا دەڕوات. لە هەردوو ڕۆخی ڕووبارەکەدا درەختی ژیان ڕوابوو کە دوازدە جار بەرهەم دەدات، هەر مانگە و بەرهەمێک. گەڵای درەختەکەش بۆ چاکبوونەوەی نەتەوەکانە. 3ئیتر هیچ نەفرەتێک نامێنێت. تەختی خودا و بەرخەکەش لەناو شارەکەدا دەبن، بەندەکانی خزمەتی دەکەن و 4ڕووی دەبینن و ناوی لەسەر نێوچەوانیانە. 5لەوێ شەو دانایەت و پێویستییان بە چرا و ڕووناکی خۆر نابێت، چونکە یەزدانی پەروەردگار بەسەریاندا دەدرەوشێتەوە و هەتاهەتایە فەرمانڕەوایەتی دەکەن.\n6پاشان پێی فەرمووم: «ئەم وشانە متمانەدار و ڕاستن. خودای پەروەردگاری ڕۆحی پێغەمبەران، فریشتەکەی خۆی نارد تاکو ئەو شتانە پیشانی بەندەکانی خۆی بدات کە دەبێت زوو ڕووبدەن.»\nمن بە پەلە دێم\n7«ئەوەتا بە پەلە دێم! خۆزگە دەخوازرێت بەوەی پێشبینییەکانی ئەم پەڕتووکە وشە بە وشە پەیڕەو دەکات.»\n8من یۆحەنام، ئەوەی کە ئەم شتانەم بینی و بیستم. کاتێک بینیم و بیستم، کەوتم بۆ ئەوەی لەبەرپێی ئەو فریشتەیە کڕنۆش ببەم کە ئەم شتانەی پیشاندەدام. 9جا پێی گوتم: «وا مەکە! منیش وەک تۆ بەندەی هاوکارتم، لەگەڵ خوشک و برا پێغەمبەرەکانت و ئەوانەی پەیامی ئەم پەڕتووکە پەیڕەو دەکەن. کڕنۆش بۆ خودا ببە!»\n10هەروەها پێی گوتم: «پەیامی پێشبینییەکانی ئەم پەڕتووکە مەشارەوە، چونکە کاتەکە نزیکە. 11ئەوەی ستەمکارە با هەر ستەمکاری بکات، ئەوەی گڵاوە با هەر گڵاو بێت، ئەوەی ڕاستودروستە با هەر کاری ڕاستودروست بکات، ئەوەی پیرۆزیشە با هەر پیرۆز بێت.\n12«ئەوەتا بە پەلە دێم! پاداشتی خۆم پێیە، تاکو پاداشتی هەرکەسێک بەگوێرەی کارەکەی بدەمەوە. 13من ئەلف و یێم، یەکەمین و دواهەمینم، سەرەتا و کۆتاییم.\n14«خۆزگە دەخوازرێت بەوانەی جلەکانیان دەشۆن، تاکو مافیان لە درەختی ژیان هەبێت و لە دەرگاکانەوە بچنە ناو شارەکە. 15سەگەکان و جادووگەران و داوێنپیسان و بکوژان و بتپەرستان و هەموو درۆزن و ئەوانەی حەز لە درۆ دەکەن لە دەرەوە دەبن.\n16«من عیسام، فریشتەکەمم نارد تاکو بەم شتانە شایەتی بۆ کڵێساکان بدەم. من لە ڕەگ و نەوەی داودم، ئەستێرەی بەیانی پڕشنگدار.»\n17ڕۆحی پیرۆز و بووک دەفەرموون: «وەرە!» ئەوەی گوێی لێیە با بڵێت: «وەرە!» ئەوەی تینوویەتی با بێت، ئەوەی دەیەوێت با بەخۆڕایی ئاوی ژیان ببات.\n18من ئاگاداری هەموو ئەوانە دەکەمەوە کە گوێیان لە وشەکانی پێشبینیی ئەم پەڕتووکە دەبێت، هەرکەسێک وشەیەک بۆ ئەم پێشبینییانە زیاد بکات ئەوا خودا ئەو دەردانەی لەسەر زیاد دەکات کە لەم پەڕتووکەدا نووسراون. 19ئەگەر کەسێکیش وشەیەکی پێشبینییەکانی ئەم پەڕتووکە بسڕێتەوە، خودا لە درەختی ژیان و لە شارە پیرۆزەکە بێبەشی دەکات، ئەوەی لەم پەڕتووکەدا نووسراون.\n20شایەتی ئەمانە دەفەرموێ: «بەڵێ، بە پەلە دێم.»\nئامین! وەرە، عیسای خاوەن شکۆ.\n21با نیعمەتی عیسای خاوەن شکۆ لەگەڵ هەمووتان بێت. ئامین.\nKSS : ئاشکراکردن 22


" بەغدا ئەم مووچەیە دەدات "\n2018/02/21 | 21:17\n(هەواڵ كوردستان)- جێگری سەرۆكی فراكسیۆنی گۆڕان لە پەرلەمانی عێراق دەڵێت "بەرلەڕێككەوتنی لەگەڵ هەرێم تەنها موچەی وەزارەتەكانی تەندروستی و پەروەردە ڕەوانە دەكات و موچەی وەزارەتەكانی دیكە بەمەرجی رێككەوتن رەوانە دەكات."\nد.ئەمین بەكر جێگری سەرۆكی فراكسێۆنی گۆڕان لە پەرلەمانی عێراق لە لێدوانێکی رۆژنامەوانی دا دەڵێت "تائێستا هیچ وادەیەك بۆ سەردانی وەفدی هەرێم بۆ بەغدا دیار نییە، بەڵام بەگوێرەی ئەو بەدواداچوونانەی پێشتركردوومانە حكومەتی عیراقی چاوەڕوانی ڕێككەوتن لەگەڵ هەرێم ناكات، بەڵكو موچەی وەزارەتەكانی تەندروستی و پەروەردە ڕەوانە دەكات".\nجێگری سەرۆکی پەرلەمان ئاماژە بۆ دواین کۆبوونەوە دەکات و لەدواین كۆبوونەوەیان لەگەڵ عەبادیدا بەڵێنیداوە موچەی تەندروستی و پەروەردە ڕەوانە بكات، "بەڵام بۆ ناردنی موچەی وەزارەتەكانی دیكەی هەرێم، دەبێت رێككەوتن لەگەڵ حكومەتی هەرێم بكرێت ئەو كاتە موچەی ئەو وەزارەتانەی دیكە رەوانە دەكات".\nئەو کە بە ماڵپەڕی خەڵکی راگەیاندووە"ئەوەی بۆتە گرفت لەبەردەم رێككەوتنی هەرێم و بەغدا لەبارەی پرسی نەوت و بودجە و موچەوە، گرێبەستە نەوتییەكانی هەرێمی كوردستانە كەوایكردووە حكومەتی هەرێم و حكومەتی ئیتحادیی نەگەنە رێككەوتنی كۆتایی لەسەر كۆی كێشە هەڵپەسێدراوەكانی نێوان هەردوولا".


هۆشیاریی ته‌ندروستی بۆ تاکی کورد به‌شی (6) ئازاری پشت\nMonday, 02.22.2010, 12:00\nبۆ ئه‌وه‌ی له‌م به‌شه بگه‌یت ده‌بێت به‌شی پێنجه‌مت خوێندبێته‌وه.\nکه‌ی ده‌چیت بۆلای دکتۆر ئه‌گه‌ر ئازاری پشتت هه‌بوو ؟\nبه‌شێوه‌یه‌کی گشتی پشت هێشان، خۆت ده‌توانی هه‌ڵسوکه‌وتی له‌گه‌ڵدا بکه‌یت وه‌ک له به‌شی پینجه‌مدا روونم کرده‌وه، به‌ڵام له هه‌ندێ حاڵه‌تدا ده‌بێ بچیت بۆ لای دکتۆری تایبه‌ت\n1. ئه‌گه‌ر هاتوو شه‌وانه ئازاری پشتت هه‌بوو بگره له کاتی نه‌جوولانیشدا هه‌رپشتت هێشا.\n2. ئه‌گه‌ر له‌گه‌ڵ ئازاره‌که‌تدا تات لێ هات(پله‌ی گه‌رمای له‌شت به‌رزبووه‌وه).\n3. ئه‌گه‌رهاتوو ئه‌م نیشانانه یان هۆکارانه‌ی  خواره‌وه‌ت هه‌بێت\n.سڕبوونی پشت وکۆئه‌ندامی زاوزێ(ناوگه‌ڵ) ولینگت\nبێ هیزبوون ونه‌توانی له سه‌رپێی خۆت ڕاوه‌ستی\nهێشانی سنگ یان نه‌توانی میزبکه‌یت\nبرینداربوونی پشتت له رابووردودا، چه‌مانه‌وی پشت وگۆڕانی شیوه‌ی پشتت\nدابه‌زینی کێشت کیلۆی زۆر به‌بێ هیچ هۆکارێک، واته له‌ڕبوون\nهۆکاره فیزیکێ کانی ئازاری پشت\nئازارێکی کتوپڕی پشت له کاتی هه‌ڵگرتنی شتی گراندا یان له سورانه‌و پشتت به لایه‌کدا، هه‌ندێ جار له سه‌ره‌تادا ئازاره‌که وه‌ک پێوه‌دانی مێروله‌یه‌ک\nیان هه‌نگێک وایه،که چی بۆ ڕۆژی داهاتوو ناتوانی به هیچ جۆرێک بچه‌میته‌وه\n یان بجوڵێیته‌وه،ئه‌مه‌ش له‌وانه‌یه به‌هۆی شکان ودرزبردنی یه‌کێک له بڕبڕه کان\nیان لاچوونی له جێی خۆی به لایه‌کدا.\n.1 به‌هۆی بچوک بوون وکه‌مبونه‌وه‌ی ئێسقان(Osteoporose)ی\nپڕپڕه‌کانی له‌گه‌ڵ چوونه‌سه‌ره‌ی ته‌مه‌ن یان که‌می جوڵه به سه‌ریه‌کدا\nنزیک ده‌بنه وه(ده‌نیشێنه‌وه)،له‌م حاڵه‌ته‌دا نه‌خۆشه‌که وه‌ک قه‌مبوورێکی\nچه‌ماوه بۆ پێشه‌وه به دیار ده‌که‌وێ.\n.2یان گڕگڕاگه‌ی نێوان بڕبڕه‌کان بۆ پیشه‌وه،پاشه‌وه یان به‌لادا خزاوه\nئه‌وکاته فشار ده‌خاته سه‌ر ده‌ماره‌کان که‌له ملاو لای بڕبڕه‌کانی پشته‌وه\nده‌رده‌چن بۆ جوڵه‌ی ماسوولکه‌کانی له‌ش له‌م حاله‌ته‌دا نه‌خۆشه‌که تووشی ئازارو شه‌له‌ل وسڕبون ده‌بێت.\n.3پشت هێشانێکی زۆر کتوپڕ که ناتوانی به‌هێچ شێوه‌یه‌ک بجووڵێته‌وه ، ئه‌مه زۆر له که‌له‌که‌دا ڕووده‌داو، پۆلێن کردنی ودیاری کردنی ئاسان نییه (Diagnose).\n.4تووشبوونی ده‌ماری (Nervus ishiadicus) که درێژترین وئه‌ستووترین ده‌ماری له‌شه و به سمت و لینگدا درێژ ده‌بێته‌وه.هه‌ستکرد‌نه به ئازارێکی زۆر که‌م وناڕه‌حه‌تی یه‌ک له دوای ڕانی مرۆڤه‌وه، به‌ڵام هه‌ندێ جاریش ئازارێکی زۆر تونده به‌درێژایی دواوه‌ی لینگی که‌سه‌که.\nهۆکاریش لاچوون وجوڵانی به‌شی نێوان دوو بڕبڕه یان کلۆرایی بڕبڕه‌ی پشت له ناوه‌ڕاست ته‌سک بۆته‌وه و پاڵ به ده‌ماره‌کانه‌وه ده‌نێت وده‌بێته هۆی ئازاردان.\nگرنگ ئه‌وه‌یه سه‌رچاوه‌ی ئازاره‌که بدۆزرێته‌وه.\nزوربه‌ی هۆکاریش شل بوونه‌وه‌ی زنجیره به‌یه‌ک به‌ستراوی تا که بڕبڕه‌یه‌ک له به‌رامبه‌ر ئه‌وه‌ی سه‌رو خواری خۆیه‌وه دوای ئاوسان (التهاب)، شکان یان برینداربوونی بڕبڕه‌کان (بروانه وێنه‌که‌ی سه‌ره‌وه).\nله‌و 4 حاڵه‌تانه‌ی سه‌ره‌وه هه‌روه‌ک پێشتریش ئاماژه‌م پێ کردبوو تکایه له ماڵه‌وه بۆی مه‌که‌وه.\nده‌بێ دکتۆره‌که ده‌رمانی ئازار بداتێ وله هه‌مان کاتدا هانی نه‌خۆشه‌که بدا بۆ جووڵه، هێدی هێدی ده‌ست به‌کارو پێاسه‌و مه‌له‌کردن بکات. له 3 هه‌فته‌ی یه‌که‌مدا پێویسته دکتۆره‌که ڕێگاکانی که‌م کردنه‌وه‌ی ئازاری نه‌خۆشه‌که بگرێته به‌ر، مه‌گه‌ر نه‌توانێ به‌هیچ شێوه‌یه‌ک له ناوجێگا بجووڵیت له‌به‌ر ئازاری توند.\nسه‌رچاوه‌ی ئازاری پشت زووربه‌ی شاراوه‌یه:\nئه‌گه‌ر له بڕبڕه‌کانی مله‌وه ده‌ست پێ بکه‌ین ده‌بینین زیاتر لێره‌دا هۆکاری ته‌سک بوونه‌وه‌ی نێوان بڕبره‌کانه(Arthrose)،هه‌ندێ جاریش کڕکڕاگه‌ی نێوان بڕبره‌کان له جێ خۆیاندا نه‌ماون وبه‌لایه‌کدا جووڵاون،یاخۆت کرژبونی ده‌ماره‌کانی مل(Nerv) له ئه‌نجامی گرژبوونی ماسولکه‌کان.\nله رووداوی هاتووچۆی ئوتومبیل زیاتر مل و سه‌رتووش ده‌بێت به‌تایبه‌ت ئه‌گه‌ر خۆت نه‌به‌ستیته‌وه به‌پشتێنی ناو ترومبێله‌که‌ت، بۆیه تکایه هه‌رکاتێک سواری ئۆتۆمبیک بوون خۆتان وه‌به‌ستن من خه‌می ئێوه‌مه، چونکه مه‌سئوله دز و داوینپیس و زوورنا ژه‌نه‌کان خۆشیان نه‌به‌ستنه‌وه قه‌یدێ ناکات بۆ ئه‌وه‌ی زوو له کۆڵمانه‌وه بن وخوای ئه‌و خه‌ڵکه بیانگرێت.\nئازاری پشت له بڕبڕه‌کانی سنگ ده‌بێته هۆی ئه‌وه‌ی به‌زه‌حمه‌ت هه‌ناسه‌ت بۆ بدرێت، چونکه ئه‌م بڕبڕانه به په‌راسۆکانمانه‌وه به‌ستراون، بۆیه هه‌ندێ جارئه‌گه‌ر ئازاره‌که لای چه‌په‌وه‌بێت هه‌م دکتۆرو هه‌م نه‌خۆش وا ده‌زانن له‌وانه‌یه سه‌کته‌ی دڵ بێت نه‌ک ئازاری پشت. له‌م به‌شه‌ی پشتدا چاره‌سه‌ری فیزیایی باشترین چاره‌سه‌ره(Physiotherapie).ئازاره‌کانی ئه‌م به‌شه‌ی پشت په‌ل ناهاوی بۆ شوێنی تر وه‌ک ئه‌وه‌ی له بڕبڕه‌کانی که‌له‌که‌دا ڕووده‌دات. به‌ڵام ئه‌گه‌ر کڕکڕاگه‌ی نێوان بڕبڕه‌کان به لایه‌کدا چوبێت ئه‌واتووش بوون به شه‌له‌ل زۆره به‌هۆی فشارخستنه سه‌رمۆخی پشت که له مێشکه‌وه دێت و به‌کلۆرایی بڕبڕه‌کاندا ده‌ڕوات.\nپشتهێشانی کتوپڕله بڕبڕه‌کانی که‌لله‌که‌دا ناخۆشترین ئازاری پشته که هه‌ندێ جارئازاره‌که به‌هۆی فشارله سه‌ر ده‌ماری(Nervus ishiadicus) ده‌یداته لینگ وپێ.\nهه‌رئازارێکی پشت ئه‌گه‌ر له ماوه‌ی 3 هه‌فته‌دا باش نه‌بوو ده‌بێ ئه‌شیعه‌بگری ومعاله‌جه‌ی فیزیای بگریته به‌ر، به‌لام ئه‌گه‌ر سه‌ره‌ڕای ئه‌مه‌ش و2 مانگی پێچوو ده‌بێت MRI پشت بگریت لای دکتۆری پشت، ئه‌مه‌ش به‌رزترین ئاستی ڕوونکردنه‌وه‌ی هۆکاره‌کانی ئازاری پشته.\nكه‌ی کاتی ئه‌وه دێت، که نه‌شته‌رگه‌ری بکه‌یت؟\nئه‌گه‌ر هاتوو له وێنه‌کانی پشت که به MRI گیرابوون گڕگڕاکه‌کانی نێوان بڕبڕه‌کان ڕه‌ش به‌ده‌رکه‌وتن واته کڕکڕاگه‌کان(Discus)ی نێوان بڕبڕه‌کان ته‌ڕاییان که‌م بۆته‌وه، هه‌روه‌ها ئازارێکی زۆر ئه‌وا ده‌بێت یه‌کسه‌ر لای دکتۆری تایبه‌ت به پشت نه‌شته‌رگه‌ری بۆ بکرێت ونه‌ک بیده‌یته ده‌ستی ئه‌وبه‌رپرسانه‌ی پارتی ویه‌کێتی که خوێندن و دکتۆرای ته‌زویری حیزبایه‌تیان بۆکراوه‌وبه‌کۆڵی قژی ڕه‌شکراوه‌وه به بۆیاغی قۆنده‌ره‌و به‌پاره‌ی دزراو له خه‌ڵکی ڕه‌ش و ڕووتی کورد.\nئازار هه‌موو مرۆڤێک تووشی ده‌بێت له ژیانی دا به‌ڵام خه‌ته‌ر لیره‌وه دروست ده‌بێت، ئه‌گه‌ر هاتوو ئازارێکی له‌خۆتی بکه‌ی به ئازاری به‌رده‌وام به‌هۆی ترس وفشاری ڕوحییه‌وه.\nئه‌گه‌ر هاتوو هه‌ر ئازارێکی پشت زیاد له 3 مانگی خایاندو له گرتنی وێنه‌کانی MRI له له‌شدا هیچ به‌ده‌رنه‌که‌وت و هۆکارنه‌دۆزرایه‌وه، ئه‌وکاته ئه‌م ئازاره زیاتر له سه‌نته‌ره‌وه‌یه واته مێشک (بیرکردنه‌وی به‌رده‌وام لێی) نه‌ک له پشت و پێ وشان وده‌ست وپه‌لدا. ئه‌م بیرکردنه‌وه وهه‌ستکردن به‌ئازاری به‌رده‌وام واده‌کات ماسولکه‌کان گرژبن(تشنج) ئه‌م گرژبه‌نه‌وه‌ش لێت ده‌کاته‌وه به‌ئازارێکی به‌ده‌نی ڕاسته‌قینه واته‌پشت یان هه‌رجێگایه‌کی تری سه‌روپێمان(پاچه).به‌ڵام به‌چاره‌سه‌ری فیزیای(Physiotherapie) باش ده‌بیته‌وه.\nبه‌راستی هه‌ستکردن به‌ئازاروبیرکردنه‌وه‌لێی ده‌بێت خۆت ڕێگه‌ی لێ بگری له باتی هه‌ربیری لێ بکه‌ریته‌وه وخۆی پێوه سه‌رقاڵ بکه‌یت. بۆنمونه ده‌ست بۆ هێج شتێک نه‌به‌یت وبڵی نه‌بادا پشتم ئازاری بێت. بۆئه‌وه‌ی رێگه له به‌رده‌وامی ئازاری پشت بگری پێویسته بجووڵێیت له جیاتی بترسێی.\nهه‌ندێ جار کێشه‌ی خێزانی که‌سه‌که له ده‌ستی ڕاده‌کا و له خۆی ده‌کات به‌ئازاری پشت، جا پیویسته له حاله‌ته‌دا لای دکتۆره‌که‌ی خۆی یان لای دکتوری نه‌فسانی باسی کێشه‌که‌ی بکات.\nبه‌هه‌رحال گرنگ ئه‌وه‌یه، که ده‌بێت په‌یوه‌ندی نێوان ئازاری پشت وفاکتۆروهۆکاره‌کانی بدوزینه‌وه وئه‌مه‌ش یارمه‌تیمان ده‌دات بۆ ئه‌وه‌ی بزانین له‌گه‌ڵ ئازار چۆن هه‌ڵسوکه‌وت ده‌که‌ین. بۆنموونه نه‌خۆش ده‌بێت فێربێت چۆن له کرژبونی(تشنج) ماسولکه‌کان خۆی به دوور ده‌خات وهه‌رچی زووتر به‌ژیانی کۆمه‌ڵایه‌تی جارانی، بکه‌ویته‌وه ناوژیانی وجووڵه وچالاکی.\nچۆن له‌گه‌ڵ پشت هێشه‌که‌تدا هه‌ڵسوکه‌وت ده‌که‌یت؟\nنزیکه‌ی 80% خه‌ڵکی ڕۆژیک له ڕۆژان ڕووبه‌ڕووی پشت هێشان ده‌بنه وه. به‌پێی ئه‌و ستاتیکه‌ی که له ووڵاتێکی وه‌ک سویسرادا کراوه 40% خه‌ڵکی گرفتاری جۆرێک له جۆره‌کانی پشتهێشه بۆته‌وه. له هه‌موو ووڵاتانی ئه‌وروپای یه‌کگرتوو 30% که‌سه‌کان تووشی پشت هێشه‌بوون.\nنه‌خۆشه‌که ده‌بێت خۆی بیرکاته‌وه ئایا ئه‌م پشت هێشانه‌م له ئه‌نجامی ئه‌وه‌یه، که خۆم ڕه‌حمم به خۆم نه‌کردۆ له کارو هه‌ڵسان ودانیشت له گه‌ڵ ماسولکه‌کانی پشتم یان له ئه‌نجامی جووڵه‌یه‌کی کتوپڕه‌وه تووش بووم ؟ به هه‌ر حال که پشتت هێشا به‌م شیوه‌یه‌ی خواره‌وه بۆی ڕاکشێ وحه‌بێکی ئازار بخۆ. نابێ چاوه‌ڕی بکه‌ی تا ئازاره‌که نامێنی. له دوای ئه‌وه ده‌بێ هێدی هێدی بکه‌ویته‌وه جووڵه و خوبده‌یته مه‌له‌کردن ئه‌گه‌ر مه‌له ده‌زانی.\nکه چویته‌وه سه‌رکار هه‌ر ڕۆژ ڕاوه‌ستان وئیسراحه‌تی کورت کورت بکه با‌شتره وه‌ک له‌وه‌ی به‌رده‌وام بیت له ئیشکردن ته‌واوی ڕۆژ.\nخێرایی وپه‌له په‌لی زۆر  مه‌که له کاتی ئیشکردندا، به‌ڵکوو بیگونجێنه له‌گه‌ڵ شێوه‌ی کاره‌که‌تدا.\nبۆنموونه له جێی کاره‌که‌ت ،ماڵه‌وه یان ده‌ره‌وه زۆر مه‌چه‌مێره‌وه بۆ پێشه‌وه. چۆنێتی دانیشتن به‌دروست بکه هه‌روه‌ک له به‌شی پێنجه‌می پێشووتردا نیشانم دابوو.بۆنموونه سه‌رینی بچوک له ژێر خۆت له سه‌رکورسێکه دانێ یان پشتی پێوه بده.\nئازارێکی کتوپڕ له ئه‌نجامی جووڵه‌یه‌کی هه‌ڵه. که پشتت هێشا به‌م شیوه‌یه ڕاکشێ وحه‌ب بخۆ\nبه‌رێزان به‌هۆی گرنگی و به‌ربڵاوی ئه‌م جۆره نه‌خۆشیه باسه‌که‌ی دوورودرێژه وبۆتان زه‌حمه‌ت نه‌بێت  به‌باشم زانی که بیکه‌م به 3 به‌شه‌وه، واته چاوه‌ڕوانی به‌شی حه‌وته‌م بکه که هه‌ر درێژه‌ی ئه‌م به‌شه‌و به‌شی پێنجه‌می پێشووتره.\nهیوادارم که‌ڵکت لێ وه‌رگرتبێت وتۆش که‌لک بگه‌ێنی به میلله‌ته‌که‌ی خۆت و پاشه‌رۆژی منداڵه‌کانت له ڕیگه‌ی ده‌نگ نه‌دان به‌لیستی ئه‌سپه تۆپیوه‌که‌ی به‌ناو هاوپه‌یمانی پارتی ویه‌کێتی و که‌سه خۆفرۆشه‌کانی ده‌وروبه‌ریان.\nهیوادارم هه‌ریه‌کێکیش له ئێوه‌ی به‌رێز قه‌ناعه‌ت به هه‌ریه‌ک له که‌سوکارو دۆستانی خۆی به‌لانی که‌مه‌وه 10 که‌سی تر بکات که ده‌نگ نه‌ده‌ن به‌لیستی مافیا ودزه‌کانی 19 ساڵی رابووردوی به‌ناو حکومه‌تی هه‌رێمی به‌ناو کوردستانی.\nچاوه‌روانی به‌شی حه‌وته‌م بن هه‌ر له‌سه‌رپشت، دوای ئه‌وه‌ش باسی زه‌ره د‌ویی و نه‌خۆشییه‌کانی خواردنه‌وی ئه‌لکحول(ئاره‌ق ویسکی وبیره و هتد) مه‌وادی بێ هۆش که‌ره‌کان ، خه‌ته‌نه‌کردنی کچان وشێوانی سێکسی وده‌رونی ئافره‌تان ، شێوانی جنسی له پیاواندا دوای 50 ساڵی وهه‌روه‌ها ده‌یان بابه‌تی تری ته‌ندروستی به‌دوایان دا.\nدکتۆری گشتی و دکتۆری تایبه‌تمه‌ندی چاو\nئه‌ندامی یه‌کێتی دکتۆرانی سویسرا\nهوشیاریی ته‌ندروستی بۆ تاکی کورد به‌شی (5) ئازاری پشت


میسی رایگەیاند جامی كوپا ئەمریكا بۆ بەرازیل دانراوە هیوادارم یەكێتی تۆپی پێی ئەمریكای باشور و ناوبژیوانەكان و ڤار كاریگەری لەسەر پیرۆ نەكەن.\nلیۆنێل میسی، كاپتن و ئەستێرەی هەڵبژاردەی ئەرجەنتین، رایگەیاند "من هەمیشە راستی دەڵێم، ئێمە نابێت بەشێك بین لەم گەندەڵییە، ئێمە بە درێژایی ئەم پاڵەوانێتییە بێڕێزیمان بەرامبەر كراوە، بەداخەوە گەندەڵی و ناوبژیوانان ناهێڵن خەڵك چێژ لە تۆپی پێ وەربگرێت، تۆپی پێیان لەناوبردووە".\nدوای یاری كۆتایی هەڵبژاردەكەی بۆ دیاریكردنی پلەی سێیەم و چوارەمی كۆپا ئەمریكا، ئەستێرە ئەرجەنتینیەكە زۆر بە توندی قسەی كرد باسی لە كارتە سورەكەی ئەمشەوی كرد وتی "دەكرا ناوبژیوان تەنیا كارتێكی زەرد بە هەر یەكێكمان بدات، ئەگەر ڤاری بەكارهێنابووایە، بەڵام وادیارە ئەوەی دوای یاری بەرازیل وتوومە كاریگەری بەسەر ئەم بڕیارەوە هەبووە".\nمیسی رایخۆی دەربڕی وتی "پێموایە جامەكە بۆ بەرازیل دانراوە، هیوادارم ڤار و ناوبژیوانەكان لە یاری كۆتاییدا شتی دیكەیان نەبێت و پێرۆ بتوانێت ململانێ بكات، چونكە ئەوان تیپێكی باشیان هەیە، هەرچەندە پێموایە ئەمە زەحمەتە".\nمیسی دوای دۆڕانیان بەرامبەر بە بەرازیل رایگەیاندبوو كە یەكێی تۆپی پێی ئەمریكای باشور و ناوبژیوان دادوەرانە برشیاریان نەداوە و ناوبژیوانەكەی تۆمەتبار كرد بە لایەنگری كردنی بەرازیل.\nهەرچەندە یاریەكەی ئەمشەو بە ئەنجامی 2گۆڵ بەرامبەر بە گۆڵێك لەبەرژەوەندی ئەرجەنتینیەكان كۆتاییی پێهات وتیشی: ناوبژیوانی یاریەكەی بەرازیل ستەمی لێكردین و لێدانێكی سزای بۆ هەژمار نەكردین، بەداخەوە كۆنمیبۆل (یەكیتی تۆپی پێی ئەمریكای باشور) لایەنگری بۆ بەرازیل دەكات.\nمیسی راشیگەیاند "من شانازی بەم كۆمەڵە یاریزانەوە دەكەم، هێشتا كاتێكی زۆریان لەپێشە بۆ ئەوەی كاری باشتر پێشكەش بكەن، گرنگ ئەوەبوو بەشێوەیەكی باش كۆتاییمان بە پاڵەوانێتییەكە هێنا".


سه‌رۆک ئۆباما له چه‌ند ڕۆژی داهاتوو سـتراتیژیـیه‌تی خۆی به‌رامبه‌ر شه‌ڕی ئه‌فغانسـتان ڕاده‌گه‌یه‌نێت\nی مانگی یازده ٢٤, ٢٠٠٩\nگوته‌بێژێـکی کۆشـکی سـپی ده‌ڵێت سه‌رۆک کۆماری ئه‌مه‌ریکا باراک ئۆباما کۆبوونه‌وه‌ی دوایی پـێـکهێناوه بۆ ئه‌وه‌ی باسی شه‌ڕی ئه‌فغانسـتان له‌گه‌ڵ ئه‌ندامانی تیمی ئاسایی نیشـتیمانی خۆی بکات و له ماوه‌ی چه‌ند ڕۆژی دابێت سـتراتیژی نوێی خۆی ڕاده‌گه‌یه‌نێت.\nڕۆبه‌رت گه‌یتس دوای کۆبوونه‌وه‌ی دره‌نگانی دوێنێ دووشه‌ممه گوتی سه‌رۆک کۆمار هه‌موو زانیاریـیه‌کانی که ده‌یه‌وێت هه‌یه‌تی و پـێویستی به دانی بڕیارێـکه که ئاخۆ ده‌بێت 40 هه‌زار سه‌ربازی زیاتر بۆ شه‌ڕ له دژی توندوتیژی یاخیگه‌ری له ئه‌فغانسـتان بنێرێت یان نا.\nناوبراو مسـۆگه‌ری کرد که به‌ڕێز ئۆباما بۆی هه‌یه ئه‌و بڕیاره به زوویـیه‌کی حه‌وتووی دابێت ڕابگه‌یه‌نێت. کۆبوونه‌وه‌که‌ی دوو کاتژمێری خۆبه‌خۆ له کۆشـکی سـپی نۆهه‌مین کۆبوونه‌وه‌ی بۆ پـێداهاتنه‌وه له‌وه‌تای مانگی نۆی ئه‌مه‌سـاڵدا که سه‌باره‌ت به سـتراتیژی له‌مه‌ڕ ئه‌فغانسـتان به‌ڕێوه‌بچێت.\nجێـگری سه‌رۆک کۆمار جۆ بایدن و وه‌زیری ده‌ره‌وه خاتوو هێله‌ری کلنتن و وه‌زیری به‌رگری ڕۆبه‌رت گه‌یتس له نێو ئه‌و که‌سـانه‌دا بوون که باسی مه‌سه‌له‌که‌یان کرد.


د.قاسملوو: روانگەی سێ کەسایەتیی کورد لەسەر دوکتوور قاسملوو دا\nروانگەی سێ کەسایەتیی کورد لەسەر دوکتوور قاسملوو دا\nلە ماڵپەری کوردستان و کورد، ماڵپەڕی ناوەندیی حزبی دێموکراتی کوردستان\nلەبەرەبەری 22ی پووشپەڕدا ته‌له‌ڤیزیونی کوردکانال رێزە وتووێژێکی لەگەڵ هێندێک لە کەسایەتی‌یەکان لەبارەی کەسایەتیی شەهید دوکتور قاسملوو کردبوو کە لە بەرنامەی "کاوش"دا فارسی‌یەکەیان بڵاو بۆوە، لێرەدا سەرنجتان بۆ پیادەکراوەی وتووێژی سێ کەسایەتیی کورد لە بارەی کەسایەتیی دوکتۆر قاسملووەوە ڕادەکێشین:\nده‌رباره‌ی دۆخی حیزبی دیموکراتی له کاتی هاتنی دوکتور قاسملوودا و ئه‌و تایبه‌تمه‌ندی‌یانه‌ی دوکتور قاسملوو به خه‌بات و به تایبه‌ت حیزبی دیموکراتی کوردستانی ده‌به‌خشێ، دوکتور ره‌حیم سورخی به‌م شێوه‌یه ده‌دوێ:\nسه‌ره‌تا ئه‌وه‌ی که دوکتور قاسملوو له 13 ساڵی‌یه‌وه ئه‌ندامی یه‌کیەتیی لاوان بوو که خۆی ئه‌زموونێکی باش بوو، دواتر کاک دوکتور له ڕێگه‌ی بنه‌ماڵه‌که‌یه‌وه که یه‌کێک له بنه‌ماڵه به‌ناوبانگه‌کانی کوردستان بوون به باشی مێژووی کۆماری کوردستان‌و ئه‌زموونه‌کانی له مهاباد بینیبوو، هه‌روه‌ها شاره‌زای بزووتنه‌وه میللی و سیاسی‌ـ مێژوویی‌یه‌کانی کورد دژی ده‌وڵه‌ته ناوه‌ندی‌یه‌کان بوو، که‌واته دوکتور قاسملوو له باری بنه‌ماڵه‌یی، نه‌ته‌وه‌یی‌و کوردپه‌روه‌ربوونه‌وه وه‌ک شۆرشگێرێک به هزرو فیکرو ئایدیاوه ببوو به ئه‌ندامی حیزبی دێموکراتی کوردستان و هه‌روه‌ها له‌و شاره‌ی که قۆناغی ناوه‌ندی‌ودواناوه‌ندیی لێ خوێند ده‌گه‌ڵ کۆمه‌ڵێک مامۆستا ببوو به ناسیار که زیاتر له سه‌ر ره‌وتی چه‌پ‌و بزووتنه‌وه چه‌په‌کانی ئێران بوون . که‌واته ده‌بێ بڵێین دوکتور قاسملوو له بواری هزری و کرده‌یی‌و په‌روه‌ردی بنه‌ماڵه‌یی‌یه‌وه ئاماده بوو تیکه‌ڵ به ره‌وتێکی سیاسی بێ. دوکتور قاسملوو ڕووخانی حکوومه‌تی ئازه‌ربایجان‌و کۆماری کوردستان‌و ئه‌و جینایه‌تانه‌ی ده‌وڵه‌تی ناوه‌ندی له کوردستان کردنی‌و به تایبه‌ت له سێداره‌دانی پێشه‌وای کوردستانی باش له بیر مابوو پاشان له تاران و ئورووپا و خوێندن له فه‌رانسه‌و دواتریش پراگ، دوکتور قاسملوو له بواری پراکتیکی‌و تیئۆری‌و زانستی‌یه‌وه تێکه‌ڵ به ره‌و‌ته سیاسی‌و چه‌په‌کان ببووو به باشی شاره‌زای بزووتنه‌وه نه‌ته‌وه‌یی‌یه‌کان بوو، دوکتور قاسملوو کاتێک هاته حیزبه‌وه که حیزب یەک کۆنگره‌ی خۆی تێ‌په‌راندبووو هێز و چالاکی‌یه سیاسی‌یه کلاسیکه‌کان له سه‌ر بنه‌ماو پره‌نسیپه‌کانی کۆماری کوردستان حیزبیان دارشتبۆوه‌و درێژه‌یان به خه‌بات‌و شۆرش ده‌دا. زۆربه‌یان کاراکتێرێکی سیاسیی خۆجێیی‌و لۆکاڵی بوون، به ته‌واو لۆکاڵی هه‌م له بواری زانیاری، خوێنده‌واری‌و چالاکی‌یه سیاسی‌و چه‌شنه‌کانی خه‌بات، که‌متر شاره‌زای مۆدێله مۆدێرنه‌کانی ڕێکخستن‌و ڕێکخراوه‌یی بوون.\nواتا حیزب کۆمه‌ڵه هیزێکی نه‌ته‌وه‌یی لێک‌بڵاو بوو که زیاتریان له کوردستانی عیراق (باشوری کوردستان) ده‌ژیان، به هه‌ر حاڵ بناخه‌کانی حیزب داڕشترابوو و چالاکان‌و خه‌باتگێرانی نه‌ته‌وه‌یی کورد ڕۆڵێکی چالاکیان تێی‌دا هه‌بوو، که‌واته حیزب به‌ر له هاتنی دوکتور قاسملوو هه‌بوو. به‌ڵام ده‌گه‌ڵ هاتنی دوکتور قاسملوو، به‌و شاره‌زایی‌یه‌ی که له جیهانی ئورووپاو خه‌باتی سه‌راسه‌ریی ئێران‌و به‌تایبه‌ت ڕه‌وته چه‌په‌کانی ئێران هه‌یبوو، هه‌روه‌ها ته‌واو شاره‌زای ئه‌ده‌بیاتی سیاسیی ئێران‌و ئورووپا و به تایبه‌ت ئورووپای ڕۆژهه‌ڵات و وڵاتێکی وه‌ک فه‌رانسه بوو، خوێنده‌وارێکی زانکۆ‌دیتوو و شۆرشگێرێکی شاره‌زا له مێژووی کورد که به تایبه‌ت له تێزی دوکتوراکه‌شی‌دا له باری زانستی و تیئۆریک شرۆڤه‌ی کوردستان ده‌کا. واته دوکتور قاسملوو له ئاستی ڕۆژهه‌ڵاتی ناڤین‌دا هه‌ر چوار پارچه‌ی کوردستانی به باشی ده‌ناسی و ئاشنا بوو به زارو دیالێکته کوردی‌یه‌کان، لانی که‌م دوو زاری سه‌ره‌کیی کوردی به باشی ده‌زانی و سه‌ره‌ڕای ئه‌وه‌ش ئه‌و زمانه جۆراوجۆرانه‌ی که ده‌یزانین ڕوومایه‌کی ڕێبه‌ر و ئۆلگوویه‌کی سیاسیی ته‌واویان پێ به‌خشیبوو و ببوو به که‌سایه‌تی‌یه‌ک که ده‌یتوانی ڕێبه‌ریی حیزبی دیموکراتی کوردستان بکا.\nدیاره پێم‌وایه سه‌ره‌ڕای ئه‌وه‌ی دوکتور قاسملوو کێشه و ئارێشه‌ی نێوخۆیی و ته‌شکیلاتیی هه‌بووه به‌ڵام بوونی دوکتور له حیزب‌دا کاریگه‌ری له‌سه‌ر دێمۆکراتیزه‌بوونی بزووتنه‌وه و خودی حیزبی دێموکراتی کوردستان هه‌بووه و هه‌روه‌ها سیاسی‌یه‌کانی به جیهانی مودێرن‌و ئه‌و ئه‌زموونانه‌ی ئورووپایی‌یه‌کان دوای شه‌ڕی جیهانی دووه‌م به ده‌ستیان هێنابوو، هه‌روه‌ها چۆنیه‌تیی پێکهێنانی ده‌وڵه‌ت نه‌ته‌وه‌کان‌و پێوه‌ندیی نێونه‌ته‌وه‌یی و مافی مرۆڤ، تیگه‌یشتنی دروست له سیاسه‌ت ئاشنا کرد.\nدوای ساڵی 57 دوکتور له بواری بلووغی فیکری‌و خوێنده‌واری‌و ئه‌زموونی خه‌بات‌دا به ئاستێک گه‌یشتبووکه نه له نێو حیزب‌دا که‌س شانی له شانی ده‌داو نه له ئاستی ڕێبه‌رانی کورد ته‌نانه‌ت ڕێبه‌ران‌و چالاکانی سیاسیی سه‌راسه‌رییش‌دا که‌س له ئاستی وی‌دایه، واته دوکتور قاسملوو توانیبووی گوتاری نه‌ته‌وه‌تی دێموکراتیک پێک بێنی.\nدکتور جەمشید حەیدەری لەبارەی کەسایەتیی دوکتور قاسملووەوە دەڵێ:\nقاسملوو یەکێک لە ڕێبەرانی بزووتنەوەی کورد بوو کە نموونەی لە بزووتنەوەی دێموکراتیکی کوردستان‌دا کەم بوو. دوکتور قاسملوو یەکێک لە بناخەدانەرانی کۆمەڵەی خوێندکارانی کورد لە ئورووپا بوو و، لەم بوارەدا هەوڵێکی زۆری دا.\nساڵی 1974 ئەگەرچی حیزبی دێموکراتی کوردستان لەگەڵ حکوومەتی بەغدا پێوەندیی هەبوو، بەڵام ئەم حیزبە هیچ کارێکی نەکرد کە زیان بە نەتەوەی کورد لە کوردستانی عێراق بگەیەنێ. دوکتور قاسملوو لەم پێوەندی‌ەدا نەخش و دەورێکی بەرچاوی هەبووە و ئەم تێڕوانینە یەکێک لە شانازی‌یەکانی حیزبی دێموکرات و دوکتور قاسملوو بوو. کاریگەری‌یەکانی حیزبی دێموکراتی کوردستان لەسەر بزووتنەوەی کوردستان و پێوەندیی ئەم حیزبە لەگەڵ ئەنترناسیۆنالی سۆسیالیست و هاتنەگۆڕی مەسەلەی کورد لە ئەنترناسیۆنال سۆسیالیست لە لایەن حیزبی دێموکراتی کوردستانەوە لە سایەی زەحمەت و ماندووبوونەکانی دوکتور قاسملووەوە بوو. ئەگەرچی کەسانێکی دیکەش هەبوون و بەڕێزان جەلال تاڵەبانی و مەسعوود بارزانییش ئەوکات لە مەیدان‌دا بوون، بەڵام دەور و کاریگەریی دوکتور قاسملوو، بە تایبەت پێوەندیی لەگەڵ حیزبی سۆسیالیستی فەرانسە و شەخسی فرانسوا میتران، سەرکۆماری فەرانسە بۆ هێنانەگۆڕی مەسەلەی کورد جێی رێز و پێزانینە.\nبێ گومان پێشەوا قازی محەممەد و مام جەلال و دوکتور قاسملوو بە باشی ئاگاداری کاریگەریی ئەدەبیات لەسەر سیاسەت بوون، بە تایبەت دوکتور قاسملوو ئەم مەسەلەیەی بە باشی دەزانی و توانای ناوبراو لەم بوارەدا بەرچاو بوو.\nبە وەبەرچاوگرتنی ئەوەی دوکتور قاسملوو بە چەند زمانی بیانی قسەی دەکرد و زمانەکانی چیک، عەرەبی، ئینگلیسی، فەرانسە و فارسیی بە باشی دەزانی، ئەوە یارمەتی‌یەکی زۆری بە ئەدەبیاتی کوردی کرد. بە باوەڕی من دەتوانین دوکتور قاسملوو وەک سیاسەتمەدار، ئەدیب و فەرهەنگدۆست ناوبەرین.\nدوکتور عیزەددین مستەفا ڕەسووڵ لە پێوەندیی لەگەڵ توانایەکانی دوکتور قاسملوو بەم جۆرە دوا:\nساڵی 1974 کە رێککەوتنی 11ی مارس ڕووی‌دا و دوکتور قاسملوو هاتە بەغدا و وەک کارناسی ئابووری لە وەزارەتی ئابووریی عێراق دەستی بە کار کرد. ئەوە نیشاندەری توانا و لێهاتوویی دوکتور قاسملوو بوو کە لە هەموو بوارەکان‌دا توانا و ئیستیعدادێکی تایبەتیی هەبوو. لە نێو نەتەوەی کورددا کەم کەسم دیوە کە کەسایەتی‌یەکی لەم شێوەی هەبێ. من هەمیشە گوتوومە کە جەلال تاڵەبانی کەسایەتی‌یەکی لێهاتوو و گەورەیە و، لە پێوەندی لەگەڵ دوکتور قاسملووش‌دا هەمیشە ئەوەم گوتوە کە شەهید دوکتور قاسملوو کەسایەتی‌یەکی بێ وێنەیە لەنێو کورددا. کەسایەتی‌یەکی یەکجار لێ‌هاتوو.\nهه‌روه‌ها له سه‌ر تایبه‌تمه‌ندیی ڕێبه‌ریی دوکتور قاسملوو دوکتور رەحیم سورخی ده‌ڵێ:\nدیاره هه‌ل‌و مه‌رجی خه‌باتی سیاسی له ئێران و ناوچه ئه‌م بواره‌ی ره‌خساندبوو، سه‌ره‌رای ئه‌مه‌ش دوکتور قاسملوو له بواری قسه‌زانی، پێوه‌ندی‌و دامه‌زراندنی پێوه‌ندی ئه‌و که‌سایه‌تی‌یه کارێزماتیکه‌ی هه‌یبوو، که‌سێکی خوێنده‌وارو ڕووناکبیری سیاسی بوو. به گشتی توانیبووی قه‌ناعه‌ت به‌و که‌سانه که کاری ده‌گه‌ڵ کردبوون، واته زیاتر بڕوای به سیاسه‌تی به قه‌ناعه‌ت‌هێنان هه‌بووو پێی وابوو له ڕێگه‌ی وتووێژو دیالۆگه‌وه ده‌کرێ زۆر شت چاره‌سه‌ر بکا. که پێم وایه ئه‌م لایه‌نه له بیری دوکتور قاسملوودا زۆر به‌هێز بوو. ده‌گه‌ڵ ئه‌وه‌ش‌دا یارمه‌تیده‌ری بزووتنه‌وه‌ی سه‌راسه‌ریی خه‌ڵکی ئێران بوو چونکە دوکتور قاسملوو له نێو ڕێبه‌رانی سیاسیی حیزبی تووده و ئه‌م چه‌شنه ڕه‌وته‌دا پێ‌گه‌یشتبوو، حیزبی تووده‌ش هه‌ر نه‌بێ تا به‌ر له شۆڕشی گه‌لانی ئێران له بواری هزری‌و ئیدیولۆژیک‌و ئه‌دبیاته‌وه یه‌کێک له به‌هیزترین حیزبه‌کانی ئێران بوو که ئێستاش لانی که‌م له ئه‌ده‌بیات، چیرۆکنووسی‌و ڕۆژنامه‌نوسی‌و زۆر شتی دیکه‌دا ره‌نگی داوه‌ته‌وه که دیاره ره‌نگه جۆره‌که‌ی جیاواز بێ به‌ڵام به‌ڕاستی کاریگه‌ر بوو، دوکتوور قاسملوو له‌م چه‌شنه رێبازه‌دا پێگه‌یشت.\nارسال شده توسط afrasyab grami در ۱۶:۱۱


چەند ڕێکارێك بۆ کێشەکانی ڕۆژانه\nزۆرینەی ئێمە لە ئینتەرنێتدا به شوێن ڕێکارگەلێکەوەین کە کێشە بچووک و تاقەتپڕووکێنەکانی ڕۆژانەی پێ چارەسەر بکەین. هەر لە خواردن دروستکردنەوە تا شێوازەکانی مەکیاج و وەرزش و تەندروستی و هتد. بەڵام پاش گەڕان و بەدواداچوونێکی زۆر، دواجار ماندوو و وەڕەز به هیچ ئاکامێک ناگەین. لەم بوارەدا لەگەڵ هەندێک ڕێکاری داهێنەرانه ئاشنا ئەبین کە ئەتوانێ ئەم ئامانجەمان بهێنێتە دی.\n١-کاتێک دەتانهەوێت سەرخەوێک بشکێنن و لە هەمان کاتدا خەوەکەشیان قورس نەبێت، ئامرازێکی بچووک بۆ نموونە چەند دانه کلیل بخەنە ناو دەستتانەوە. چونكە گەر خەوتان لێ بکەوێ دەستتان لێک ئەبێتەوە و به دەنگی کلیلەکان لە خەو هەڵئەستن.\n٢-لە کاتی خواردن کردندا بۆ ئەوەی بزانن تام و خوێی خواردنەوە چۆنە ئەبێ لێی بچێژن. بەڵام زۆر جار چون خواردنەکە لەسەر ئاگرە لەوانەیه دەمتان بسووتێ. لە کاتی ئاوادا بەر لەوەی دەست بکەن به دروست کردنی خواردنەکە، کەوچکێک بخەنە ناو فرێزەری سەلاجەکەوە با سارد بێت و بەم کەوچکە خواردنەکە تاقی بکەنەوە.\n٣-یاسای دوو خولەک لە یاد مەکەن\nبەپێی ئەم یاسایە ئەو ئیشانەی كە تەنها ٢ خولەک کات ئەخایێنن پشت گوێیان مەخە. بۆ نموونه شۆردنی قاپ و قاچاخ، ڕێک‌وپێک کردنی تەختی خەوەکەتان، شۆردنی ددان و دەست و روخسارتان و هتد. ئەم ئیشە ئاساییانە گەر ئەنجام نەدرێن دواجار کێشەی زیاتر و گەورەترت بۆ دروست دەكات.


تشرینی دووەم 15, 2020\nلە درێژەی کارە تیۆرییەکانیدا پرۆژەی نێگەتیڤ دوو کتێبی نوێی زنجیرە کتێبە تیۆرییەکانی "بەرگی پێنج و شەش"ی تەرخانکردووە بۆ دەروونشیکاریی و بە هەوڵی کۆمەڵێک نووسەر و وەرگێڕ بە زیاتر لە هەزار لاپەڕە لە ناوەندی ڕۆشنبیریی ڕەهەند چاپ و بڵاوکرایەوە.\nلە پێشەکی کتێبی پێنجەمدا کە تایبەت بە سیگمۆند فرۆید هاتووە: "کتێبی پێنجەم و شەشەم(بەرگی ٥ و ٦)ـی زنجیرە کتێبە سەرەکییەکانی نێگەتیڤ تەرخانە بۆ پرسی دەروونشیکاری، بەتایبەتییش سوڕانەوە و خۆخشان لە دەروونشیکاریی زیگمۆند فرۆید و ژاک لاکان. دەروونشیکاری لە دونیای ئێمەدا هێندەی دەروونناسی، ناوێکی ناسراو نییە. گەرچی دەروونشیکاری وەک بەش(جزء) سەر بە گشت(کل)ێکی گەورەتری وەک دەروونناسییە، بەڵام بەتەواوی یەکێک نین، هاوشوناس نین. دەروونشیکاری وەک بەشێک، جۆرێک لە شۆڕشی بەسەر گشت-ـەکەی خۆیدا بەرپاکرد و ڕوانینمانی بۆ مرۆڤ گۆڕی. گەر دەروونناسی بەگشتی لێکۆڵینەوەیەکی تاڕادەیەک سەرڕاست و ڕێک بێت لە زەین و دەروونی مرۆڤ، ئەوا دەروونشیکاری لە دوائاسۆی تیۆریی خۆیدا هەم لێکۆڵینەوەیە لە زەین و دەروون و هەم زیادە (surplus)یەکیشی لێ دەمێنێتەوە. ئەم زیادەیەیە کە فرۆید و لاکان، دەبەستێت بەیەکترەوە. ئەم زیادەیە دەکرێت لە مانا گشتییەکەیدا نەست بێت و دواتریش کۆمەڵێک وردە چەمکی تر کە کاریگەریی گەورەیان لەسەر ژیانی مرۆڤ هەیە. گەر لە دەروونناسیی باودا باسی چێژ بکرێت، ئەوا لە دەروونشیکاریی فرۆید-لاکاندا پرسی زیادەچێژ هەیە، کە لەژێر چەمکی ژویسانسدا تیۆریزەکراوە و تێدەگەین مرۆڤ بوونەوەرێکی چێژخوازە، بەڵام زۆریش سەرڕاستانە و ماتماتیکی نا: چێژ سنوری هەیە، جاریش هەیە چێژ لە ئازاری خۆمان دەبینین و چەمکی ماسۆشیزم خۆی شایەتە. لێرەشەوە گەر مرۆڤ مامەڵەیەکی هەستیاری بە ئەخلاقەوە هەبێت، و نائەخلاقی دەرکەوێت، ئەوا پەیوەندیی بەم زیادەیەوە هەیە. بۆیە بیریارگەلی وەک سلاڤۆی ژیژەک دەڵێن: ئەخلاقی فرۆیدی، گرفت بۆ ئەخلاقی کانتی و هتد دەڕەخسێنێت چونکە بەپێی ئەوان دەبێت ئەو شتەی بۆ خۆمان پێمان خۆشە، بۆ ئەوانیتر یش پێمان خۆش بێت و ببێتە یاسا و ئەرکێکی ئەخلاقی. بەڵام جار هەیە مرۆڤ شتانێکی خراپی بۆ خۆی پێ خۆشە، ئاخۆ دەکرێت ئەمە بکرێتە یاسایەکی گشتی بۆ هەموان؟ لێرەوەیە دەروونشیکاری، لە دەروونناسییە باوەکان قووڵتر دەڕوات و لە سنوری کلینیکدا نامێنێتەوە. ئەوانەی بەڕەهایی ئیشەکەیان پەیوەندیی بە کلینیکەوەیە، ئاسان بانگەشەی ئەوە دەکەن فرۆید شتێکی ئەوتۆی پێ نەماوە، بەڵام ئەوانەی وا سەروکاریان لەگەڵ فەلسەفە و بیرکردنەوەی هزرییدایە ڕێک لەم جێیەوە دەستپێدەکەن و لە بایەخی فرۆید و دواتریش لاکان تێدەگەن. ڕەنگە هەر چەمکێکی تیۆریی دەروونشیکاری، پەیوەندییەکی بە کلینیکەوە هەبێت، بەڵام بیرکردنەوەی تیۆری ئەم ڕیشەیە دەقرتێنیت و دەڕوات ئیشی تری پێ دەکات."\nهەرچی کتیبی دووەمە تەرخانە بۆ دەروونشیکاریی ژاک لاکان و لە پێشەکی کتێبەکەدا ئەوە خراوەتە ڕوو کە: "دەروونشیکاریی ژاک لاکان، بابەتی بەرگی شەشەمی زنجیرە کتێبی نێگەتیڤە. ئەم بەرگەیان بەراورد بە بەرگی پێنجەم(کە تایبەتە بە زیگمۆند فرۆید)، کەمێک ئاڵۆزترە. زۆرن ئەوانەی زمان و بیرکردنەوەی لاکان بە ئاڵۆز دەزانن، ئەمە ڕاستییە و جگە لەڕووبەڕوونەوەی ئەم ڕاستییەش ڕێگایەکی دیکەمان لەبەردەستدا نیە. لەناو ئەوانەدا نوسەر و فەیلەسوفیش هەن. جگە لەوەی زۆرجار باسە لە ئاڵۆزی تێدەپەڕێنن و لاکان بە تەمومژگۆ دەخەمڵێنن و پێیانوایە بەئەنقەست شتانێک ئاڵۆزدەکات. بەڵام سلاڤۆی ژیژەک، وەک یەکێک لەوانەی کە ڕاڤەی جیاجیای بۆ لاکان کردووە، بەپێچەوانەوە شتەکە دەبینێت: ڕەچەڵەکی لاکان دەچێتەوە سەر عەقڵانیەتی ڕۆشنگەری. واتە ژیژەک دەیەوێت بڵێت، لەپشت ئاڵۆزبێژیی لاکانەوە، عەقڵانیەتێکی ڕوون نوستووە و پەیوەندیی بە خورافەبێژی و غەریزەگۆیی و ئاڵۆسکانی نێو گیرفانی لاکان خۆیەوە نیە. چەمکەکانی وی، ڕیشەیان هەیە، زانستیین، مادی و واقیعییشن. سەردەمی ئێستامان لەڕووی جموجووڵەکانیەوە سادە و ڕووکەشە، بەڵام ئەم سادەییە خۆی ئەرکی بیرکردنەوە و کاری فیکری، ئاڵۆزتر دەکات. بەم پێیە، ئاڵۆزیی لاکان، دەبێتە زەروورەت. ئاڵۆزیی کەسێک کە سەروو ٢٥ ساڵ، تەنیا سیمیناری وتووەتەوە و لە ژیانی خۆیدا تەنیا کتێبێکی دووبەرگیی بڵاوکردۆتەوە کە کۆکراوەی هەندێک لە تێز و وتارەکانی بووە."\nکتێبەکانی پێشتری ئەم زنجیرەیە تەرخان کرابوون بۆ پرسگەلی لە چەشنی "کێشەی سوبێکت، دیالەکتیک، فەلسەفە و شۆڕش، چەپ و مۆدێرنە".


محەممەدڕەزا شەجەریان - ویکیپیدیا، ئینسایکڵۆپیدیای ئازاد\n«شەجەریان» ڕەوانەکەری ئێرەن. بۆ کوڕەکەی، بڕوانە ھومایوون شەجەریان.\n(١٩٤٠-0٩-٢٣) ٢٣ی ئەیلوولی ١٩٤٠\n٨ی تشرینی یەکەمی ٢٠٢٠(٢٠٢٠-10-0٨) (٨٠ ساڵ ژیاوە)\nئارامگەی فیردەوسی، تووس، پارێزگای خۆراسانی ڕەزەوی، ئێران\nسیاوەش بیدگانی (پێش ١٩٧٠کان)\nقوتابخانەی شا ڕەزا\nقوتابخانەی مۆسیقای نیشتمانی\nدیپلۆم لە زانکۆی خارەزمی[a]\nفەرخوندە گوڵئەفشان (ھاوسەرگیری ١٩٦٢–١٩٩٣)\nکەتایوون خانساری (ھاوسەرگیری ١٩٩٥)\n٥، لەگەڵ ھومایوون\nمحەممەدڕەزا شەجەریان (بە فارسی: محمدرضا شجريان؛ گۆکردنی فارسی: [mohæmːæd ɾeˈzɒː ʃædʒæɾiˈɒːn]، لەدایکبووی ٢٣ی ئەیلوولی ١٩٤٠ – مردووی ٨ی تشرینی دووەمی ٢٠٢٠) گۆرانیبێژ، گۆرانینووس، مۆسیقازان و مامۆستایەکی ناسراوی مۆسیقای سوننەتی ئێرانی بوو. شەجەریان بەھرەشی لە خۆشنووسیی نەستەعلیقدا ھەبووە. ھەروەھا کاری مرۆڤدۆستیشی کردووە.\nیەکەم پیشەی گۆرانیوتنی شەجەریان لە ساڵی ١٩٥٩ لە ڕادیۆی خۆراسان بوو، و لە ١٩٦٠کان بەھۆی ستایلی تایبەتیی لە گۆرانیوتندا بەناوبانگ بوو. مامۆستا سەرەکییەکانی بریتیبوون لە ئەحمەد عیبادی، ئیسماعیل مەھرتاش، عەبدوڵڵا دەوەمی، و نوورعەلی بورومەند. ستایلی دەنگیشی لە گۆرانیبێژە کۆنەکانی وەک ڕەزا قولی میرزا عەلی، فەریبورز مەنوچەری، قەمەرولمولک وەزیری، ئیقبال ئازار، و تاج ئیسفەھانی فێربووە. ئەو ئاماژەشی بەوەداوە کە سۆڵۆیستی تار جەلیل شەھناز زۆر ڕۆڵی ھەبووە لە گەشەسەندنیدا، و وتوویەتی کە زۆر جار ھەوڵیداوە لاسایی ستایلی شەھناز بکاتەوە لە گۆرانیبێژیدا.\nشەجەریان لەگەڵ گۆرانیبێژان پەروێز مەشکەتیان، محەممەد ڕەزا لوتفی، سوھراب پوورنازری، حوسێن عەلیزادە، و فەرامەرز پەیواردا گۆرانی وتووە. بەھۆی ستایلی سوننەتی دەستگا ناسراوە. لە ١٩٩٩دا، یوونێسکۆ خەڵاتی پیکاسۆی پێبەخسی لە فەڕەنسا و لە ٢٠٠٦یش مەدالیای مۆتسارتی یوونێسکۆی پێبەخشی. لە ٢٠١٧دا، ڕۆژنامەی لۆس ئانجلەس تایمس بە «گەورەترین مامۆستای زیندووی مۆسیقای سوننەتی ئێرانی» ئاماژەی پێدا.\n٢ پیشەی مۆسیقی\n٢.١ کارە سەرەتایییەکان\n٢.٢ گرووپە مۆسیقییەکان\n٢.٣ مامۆستا و قوتابییەکان\n٤ نەخۆشی و مردن\nمحەممەدڕەزا شەجەریان لە ٢٣ی ئەیلوولی ١٩٤٠ لە مەشھەد لەدایکبووە. باوکی، کە ناوی مەھدی بووە، قاریئی قورئان بووە وەک عەلی ئەکبەری باپیری. دایکی، ئەفسەر شاوەردیانی، لە ساڵی ٢٠٠٧دا کۆچی دوایی کرد. پێنج خوشک و برای ھەبوو و خۆی یەکەم منداڵ بوو. شەجەریان لەژێر چاودێری باوکیدا گۆرانیبێژیی دەخوێند بە لەبەرکردنی قورئان.\nلە تەمەنی ١٢ ساڵیدا، دەستیکرد بە خوێندنی ستایلی ڕادیفی کلاسیکی بێ ئاگادارکردنەوەی باوکی، چونکە باوکی دژی مۆسیقا بوو بەھۆی ھۆکاری ئایینییەوە. بەھۆی ئەوەشەوە، یەکەم جار بە ناوی «سیاوەش بیدگانی»یەوە گۆرانی دەوت، و دوای ماوەیەک بە ناوی خۆیەوە گۆرانییەکانی تۆماردەکرد. شەجەریان لە ڕادیۆی خۆراسان لە ١٩٥٩ دەستی بە گۆرانیوتن کرد، و لە ١٩٦٠کاندا بەھۆی ستایلی گۆرانیوتنییەوە بەناوبانگ بوو. لەو کاتەوە پیشەکەی پێکھاتبوو لە خوێندن لە بەشی ھونەرەجوانەکانی زانکۆی تاران، کاکردن لە ڕادیۆ و تەلەڤیزیۆنی نێودەوڵەتی، لێکۆڵینەوە لەسەر مۆسیقای ئێرانی، و چەندان تۆمارکردن.\nشەجەریان لە ھیچ گرووپێکدا نەبووە، بەڵام تا مردنی، کاری ڤۆکاڵی بۆ گرووپی مامۆستایانی مۆسیقای فارسی کردووە لەگەڵ ھومایوون شەجەریانی کوڕیدا، لەگەڵ ھەر دوو ئوستادەکانی تر، کەیھان کەڵھوڕ و حوسێن عەلیزادە. لەگەڵ موژگان شەجەریانی کچیشیدا گۆرانی وتووە.\nشەجەریان لە فێستیڤاڵی ھونەریی شیراز.\nلە ٢٠٠٨دا، زنجیرە کۆنسێرتێکی جیھانیی لەگەڵ گرووپی ئاڤادا کرد، کە پێکھاتبوون لە ھومایوونی کوڕی (زەڕب و ڤۆکاڵ)، حوسێن بێھرووزینیا (بەربات)، مەجید درەخشانی (تار)، حوسەین ڕەزایینیا (دەف)، و سەعید فەرەجپووری (کەمانچە).\nلە ٢٠١٢دا، زنجیرە کۆنسێرتێکی لەگەڵ گرووپی شەھناز و موژگانی کچیدا کرد. گرووپەکە بەھۆی جەلیل شەھنازی مۆسیقاژەنی تارەوە ناونراوە، و بەشێکی داھاتەکەیان دەڕوات بۆ پاڵپشتیکردنی پێداویستییە تەندروستییەکانی.\nمامۆستا و قوتابییەکان[دەستکاری]\nشەجەریان لەگەڵ ئیسماعیل نەھرتاش و ئەحمەد عیبادی و نوورعەلی بورومەنددا خوێندوویەتی. لەژێر ڕێنمایی جەلال ئەکبەریدا ئامێری تار فێربووە. لە ١٩٧١دا، فەرامەرز پەیواری ناسی و وانەی سەنتووری لەلا خوێند. شەجەریان خۆی فێری ڕەدیفی ئەبولحەسەن سەباش کرد. ھەروەھا لەلای عەبدوڵڵا دەوەمیش خوێندوویەتی، و بەھۆی ئەوەوە زۆربەی گۆرانییە سەرەتایییە فارسییەکانی فێربووە. دەوەمی شێوازەکەی خۆی لە ڕەدیفدا فێری شەجەریان کردووە.\nشەجەریان زۆر قوتابیی فێری گۆرانیوتن کردووە، لەوانە:\nشەجەریان لەلایەن چەند کەس و ڕەوتەوە ڕەخنەی لێ گیراوە. بۆ نموونە ئەکبەر گۆلپایەگانی، ناسراو بە گۆلپا، ڕەخنەی توندی لێ گرت و گوتی شەجەریان و ھۆشەنگ ئیبتھاج و کەسانی دەوروبەریان دەیانویست ھەموو کەس لاسایی ئەوان بکاتەوە و لە ١٩٨٠کاندا کێشەیان بۆ ئەو کەسانەی ساز دەکرد کە مۆسیقاکەیان وەک ھی ئەوان نەبوو. محەممەدڕەزا لوتفی مامۆستای مۆسیقای سوننەتیی فارسی و ھاوکاری شەجەریانیش چەند مانگ بەرلە مردنی لە نامەیەکدا ڕەخنەی لە شەجەریان گرت و گوتی: "ئەم حکوومەتە بۆ ھەرکەس ئاوی نەبووبێت بۆ تۆ نانی ھەبووە… بۆچی لاسایی ئۆپۆزیسیۆن دەکەیتەوە؟"\nلە ئایاری ٢٠١٦دا، شەجەریان ڕایگەیاند کە لە پازدە ساڵی پێشووەوە شێرپەنجەی گورچیلەی ھەبووە. بە بێ قژ لە ڤیدیۆی پیرۆزباییکردنی نەورۆزدا دەرکەوت، کە لە ھەژماری یووتیووبەکەیدا بڵاویکردەوە. بەھرام بەیازی شیعرێکی نووسی دوای ڕاگەیاندنی نەخۆشیی شەجەریان و بە «ڕۆژێکی غەمبار لە ڕۆژە خۆشەکانی نەورۆزدا» باسیکرد.\nشەجەریان لە ٢٧ی کانوونی دووەمی ٢٠٢٠دا گەیەندرایە نەخۆشخانە و نەشتەرگەرییەکی سەرکەوتووی بۆ کرا. لە ٢٥ی ئاب لە نەخۆشخانە دەرچوو بەڵام دووبارە ھێنرایەوە لە ٥ی تشرینی دووەمدا. شەجەریان لە ٨ی تشرینی دووەمی ٢٠٢٠ لە تەمەنی ٨٠ ساڵیدا کۆچی دوایی کرد لە یەکەی چاودێری وردی نەخۆشخانەی جەم لە تاران.\nلە ١٩٦٢دا، لە تەمەنی ٢١ ساڵیدا شەجەریان ھاوسەرگیری لەگەڵ مامۆستا فەرخوندە گوڵئەسفەھاندا کرد. کوڕێک، ھومایوون، و سێ کچیان بوو، ڕەھێڵە، موژگان، ئەفسانە. ئەفسانە ھاوسەری پەروێز مەشکەتیانە. لە ١٩٩٣دا، جیابوونەوە.\nدووەم ھاوسەرگیری لەگەڵ کەتایوون خانساری بوو، کە خوشکی بووکەکەی بوو، لە ساڵی ١٩٩٦. کوڕێکیان بوو، ڕەیان، کە لە ١٩٩٧ لە ڤانکوڤەر لە کەنەدا لەدایکبوو.\nخەڵاتی ئاڵتوونیی تەلەڤیزیۆن و ڕادیۆی نێودەوڵەتیی ئێران (١٩٧٧)\nمەدالیای پیکاسۆی ئاڵتوونی (١٩٩٩)\nپاڵێوراو بۆ خەڵاتی گرامی بۆ باشترین مۆسیقا (٢٠٠٤، ٢٠٠٦)\nمەدالیای نوشین (٢٠٠٨)\nمەدالیای مۆتسارتی یوونێسکۆ (٢٠٠٦)\nیەکێک لە ٥٠ دەنگە مەزنەکەی NPR. (٢٠١٠)\nئەندامی نێودەوڵەتی لێگۆنی شەرەف (٢٠١٤)\nئەندامی نێودەوڵەتی مێریت (٢٠١٤)\nمتمانەی ئاغا خانی کلتوور (٢٠١٩)\n^ دواتر زانکۆی تاران ویستی کە دکتۆرا بداتە شەجەریان، بەڵام ڕەتیکردەوە.\n^ "شجریان دکترای دانشگاه تهران را نپذیرفت" [شەجەریان دکتۆرای زانکۆی تارانی ڕەتکردەوە]. ئیلنا. 4ی کانوونی یەکەمی 2017. Retrieved ١٥ی تشرینی دووەمی ٢٠٢٠. Check date values in: |access-date=, |date= (help)\n^ "آواز خوش قلم / نگاهی به جایگاه محمدرضا شجریان در هنر خوشنویسی". هنر آنلاین. 10-10-2020. Retrieved ١٦-١٠-٢٠٢٠. Check date values in: |access-date=, |date= (help)\n^ ئەمانیپوور, نیگار (10ی ئابی 2020). "Mohammad Reza Shajarian – The Most Praised Iranian Singer" [محەممەدڕەزا شەجەریان - دیارترین گۆرانیبێژی ئێرانی]. TAP Persia. Retrieved ٢٧ی تشرینی دووەمی ٢٠٢٠. Check date values in: |access-date=, |date= (help)\n^ Ramin Mostaghim in Tehran and Borzou Daragahi in Beirut (6 September 2009). "IRAN: Famous singer Shajarian decries 'Language of Fire,'". Los Angeles Times. Retrieved 23 December 2017.\n^ استاد شجریان در سوگ مادر\n^ |Shajarian's students talk about the master\n^ |Interview with Mohammad Esfahani\n^ "گلپا، شجریان و مصاحبه‌ای که خبرساز شد". BBC News فارسی (بە فارسی). Retrieved 2020-10-16.\n^ "گلپا یا شجریان؛ با حکومت یا بر حکومت؟". BBC News فارسی (بە فارسی). Retrieved 2020-10-16.\n^ "یادداشت برام بیضایی برای تولد محمدرضا شجریان". خبرگزاری ایلنا. 22ی ئەیلوولی 2016. Archived from the original on ٢٣ی ئەیلوولی ٢٠١٦. Retrieved ٨ی تشرینی یەکەمی ٢٠٢٠. Check date values in: |access-date=, |date=, |archivedate= (help)\n^ "بستری‌شدن شجریان در بیمارستان؛ «عمل جراحی موفق بوده است»". رادیو فردا.\n^ "بستری شدن دوباره استاد محمدرضا شجریان در بیمارستان؛ «خسرو آواز ایران» در اغما | صدای آمریکا فارسی". ir.voanews.com.\n^ "گفت و گویی با خانم کتایون خوانساری- ھمسراستاد شجریان". iranianuk.com. 8 October 2020.\n^ ڕوزنا Retrieved 23 January 2007.\nکۆمنزی ویکیمیدیا، میدیای پەیوەندیدار بە محەممەدڕەزا شەجەریان تێدایە.\nوێبگەی تۆمارگەی دێلاواز لەگەڵ ژیاننامە، دیسکۆگرافی، ھەواڵەکان و کۆنسێرتەکانی گۆرانیبێژ\nمحەممەدڕەزا شەجەریان و ڕەدیف\nشەجەریان مەدالیای مۆتسارتی یوونێسکۆ وەردەگرێت[بەستەری مردوو]\nوەرگیراو لە «https://ckb.wikipedia.org/w/index.php?title=محەممەدڕەزا_شەجەریان&oldid=828888»\nگۆرانیبێژانی کلاسیکیی ئێرانی\nئەم پەڕەیە دواجار لە ٠٧:٥٥ی ٢٥ی ئابی ٢٠٢١ نوێ کراوەتەوە.


سینەما بە كوردی: August 2011\nسەد و بیست و حەوت سەعات!\nزۆر جار ژیان هیچ شتێکی پێ نیە کە پێت ببەخشێ. ئەوە هەستێکە کە هەر چەند ڕۆژ جارێک، چەند حەوتوو جارێک، چەند مانگ جارێک، چەند ساڵ جارێک و تەنانەت ئەگەر لە ڕاستی لانەدەم هەموو ڕۆژێ جارێک دێ و لە دەرگام دەدا. چەند ساڵە لە بەرامبەر ئەو هەستە بێ دەنگ دەبم و ترسنۆکانە خۆم لە گێلی دەدەم. جاران بێدەنگ نەدەبووم. جاران خۆم لە بەرامبەر ژیان و ئەو هەستە ترسێنەرەی کە ژیان هیچی بۆ من پێ نیە، لە گێلی نەدەدا. لانی کەم قەڵەمەکەم هەڵدەگرت و چیرۆکێکم لە ژیان دەگرت. بێ دەنگم دەکرد. پاشان کە بۆ خۆم چیرۆکەکەم دەخوێندەوە، دەمگوت تۆ هیچت بۆ من پێ نیە ژیان بەڵام، من زۆرم لە باران دایە بۆ تۆ. ناڵێم نووسراوەکانم شاخیان وا و باڵیان وا، بەڵام لانی کەم ئەو هەستەی لە من دا بەدی دێنا کە لە بەرامبەر چلێسی ژیان‌دا بێدەنگ نەبم و ئەگەر ئەو هیچم ناداتێ با من شتێکی بدەمێ. ئارام دەبوومەوە پاش نووسین. ئێستا هەموو شتێک گۆڕاوە. نە ژیان هیچ شتێکی بۆ من پێیە و نە من سوورم لە سەر ئەوەی شتێکم بۆ ژیان پێ بێ. لە ڕاستی‌دا، جاران بەو کارە خۆم ئارام دەکردەوە، بەڵام ئێستا، بۆم گرینگ نیە. ئێستا دەمەوێ بڕوا بکەم کە هەموو شتێک ڕاست ئەو جۆرەیە کە لە پێش چاومە. جگە لەمە هەر هەستێکی‌تر نامۆ و دوورەدەستە.\nچەند ڕۆژ لەوە پێش فیلمی "127 سەعات"م چاو لێ کرد. چیرۆکی شاخەوانێکە کە ڕۆژێک بێ ئەوەی بە کەس بڵێ ڕێگەی شاخێک دەگرێتە بەر. لە وێ بەردێکی گەورەی بە سەر دەستی‌دا دەکەوێ و دەستی لە بن بەردەکە گیر دەکا. بۆ ماوەی 127 سەعات لەو شوێنە، لە جێگەیەک کە دەستی هیچ بوونەوەرێکی پێ ڕاناگا دەمێنێتەوە. لەو ماوەیەدا بیر لە خۆی دەکاتەوە. لە خۆشەویستەکەی، لە دایکی، لە بنەماڵەکەی. دەیان جار لە زیندوو مانەوە بێ هیوا دەبێ و دیسان هەوڵی بۆ دەدا. لە نێوان ئاسمان و زەوی دا هەڵواسراوە. کاتێک بیر دەکاتەوە دەزانێ کە چەند حەزی لە خۆشەویستەکەیەتی. ئەو خۆشەویستەی کە ماوەیەک لەمەوبەر بە بێ هیچ هۆکارێک بە جێی هێشتووە. لە ئاکام دا بە چەقۆیەک کە پێیەتی دەستی دەبڕێ و دەڕوا. ڕزگار دەبێ... ڕەنگە ژیانی ئەو شاخەوانە دوای ئەو 127 سەعاتە دەگۆڕدرێ. ڕەنگە بۆ خۆشی دەگۆڕدرێ. دەبێ بە مرۆڤێکی‌تر. مرۆڤێک کە نرخی ژیان باشتر دەزانێ. (پێویستە بڵێم کە ئەو فیلمە بە پێی چیرۆکی ڕاستەقینەی شاخەوانێک ساز کراوە.)\nئەوانە ناڵێم کە بڵێم ژیان ئاوا بە واتایە و هێندە نرخ‌دارەو... بەڵام پێم وایە هەر کەس لە هەل و مەرجێکی ئاوا دا بمێنێ پاش ئەم ڕووداوە ڕوانگەی سەبارەت بە ژیان دەگۆڕدرێ. هاوڕێ‌یەک زۆر ئازاری بە دەست باوکیەوە کێشابوو. دەیگوت تەنانەت پاش ئەوەی لە بابم جیا بوومەوە و کرێکاریم دەکرد هەموو ڕۆژێ لە بەر ئەوەی بابم حاجە بوو و وەستاکەم ڕقی لە حاجیان بوو، 200 تمەنی لە هەموو کەس کەمتر دەدامێ. جا هەر ئەو هاوڕێ‌یە دەگوت باب "موهبت"ێکی زۆر گەورەیە. (نازانم کوردیەکەی چیە و بیریشی لێ ناکەمەوە.) دەیگوت ئەگەر باوکم بەو حالەوە بۆ من موهبت بێ، ژیان چیرۆکێکی ئەفسووناویە کە نابێ لە دەستی بدەم.\nدوێنێ فیلمی (loose change)م چاو لێکرد. نازانم بۆ دوو سێ ڕۆژ بوو بیرم لە ڕووداوەکانی یازدەی سێپتامبر دەکردەوە. دۆکۆمێنتارێکە لە سە ڕووداوی یازدەی سێپتامبر. باش ساز کراوە. مەبەستم ئەوەیە کە زانیاری زۆر باشی تێدایە. دوا بە دوای ئەوەی‌دا چووم هەندێک شتم لە سەر ڕووداوەکە خوێندەوە. بیرەوەری ئەو کاتم زیندوو کردەوە کە ئەم ڕووداوە قەوما. لە بیرمە بە شێوەیەکی زۆر نامەردانە ئەو کات لەو بابەتە ناڕەحەت نەبووم. خەڵکێکی زۆر کوژران. بۆ خۆی تراژیدیەک بوو. بەڵام لانی کەم ئەوەی هەبوو کە هەموو دونیا باسی کرد. قەتیش لە بیر ناچێتەوە. پێم وابێ ئەو ڕووداوە لە کوردستانێ قەومابا، بی بی سی فارسیش باسی نەدەکرد. دەنگی ئامریکا نازانم، ڕەنگە لە بەر دڵی عەلی جەوانمەردی! باسێکیان کردبا... . لە کۆتایی فیلمەکەدا و دوای ئەوەی کە زۆرم ئەو سایت ئەو سایت کرد دیسان بەو ئەنجامە گەیشتم:"ئەمریکا خەریکە هەموو دونیا بە (من دەنووسم کەر، ئێوە بیخوێننەوە بە شێت) شێت دەزانێ." قەڵا قوپ...\nلە لایەن Unknown 0 ڕوانگە


ئه‌و گۆرانكاریانه‌ی له كاتی دووگیانی له مێشكی ئافره‌ت رووده‌دات\n2016-12-21 [09:24 AM]\nتوێژینەوەیەکی نوێ ئەوەی دەرخستووە کە دووگیانی دەبێتە ھۆی گۆڕانی دەماغی ئافرەتان بەجۆرێک کە یارمەتیان دەدات لەپەیوەستبوونیان بەمنداڵەکانیان و گرنگی پێدانیان.\nئەم گۆڕانانەی دەماغی ئافرەتان لەدوای خستنەوەی منداڵدا لەمیانەی توێژینەوەیەکدا دەرکەوتن کە بۆماوەی دوو ساڵی خایاند، ئەو توێژینەوەیە ئاماژە بۆ ئەوە دەدات کە دووگیانی لەڕووی فسیۆلۆجیەوە ئافرەتان دەگۆڕێت بەجۆرێک کە لەپێداویستی منداڵەکانیان تێبگەن.\nتوێژینەوەکە لەڕۆژنامەی"نیچەر نیوروساینس"بڵاوکراوەتەوە، دەرکەتووە کە ئەو گۆڕانکارییانەی کە کاریگەرییان ھەیە لەسەر سکپڕی ڕۆڵێکی زۆری دەبێت لە درککردنی لایەنی کۆمەڵایەتی و پشکنینی بینین، ھەروەھا قەبارەی ماددەی خۆڵەمێشی ناو دەماغ بەشێوەیەکی دیار کەمبوونەوەی پێوە دیاردەبێت و کە دەبێتە ھۆی ھاندانی توانای ئافرەت لەگرنگیدان بەمنداڵەکەی و خێرایی لەزانینی پێداویستیەکانی منداڵەکەی.\nتوێژینەوەکە ئاماژە بەوە دەدات کە ئەو گۆڕانکارییانەی کە لەدەماغی ئافرەتاندا ڕوودەدەن ڕێگەیان دەدات لەوەی فێری کۆمەڵێک توانای تایبەتی ببنەوە وەک لێھاتوویی لەڕووی کۆمەڵایەتییەوە و ھەروەھا لێکدانەوەی بیری خەڵکی و ھەستەکانیان.\nتوێژەرەکان لەپاش ئەنجامدانی توێژینەوەیەک کە لەسەر ٢٥ ئافرەتی ئیسپانیدا ئەنجامیاندابوو بۆماوەی زیاتر لە پێنج ساڵ، ئەجۆرێک کە توێژەرەکان ھەستان بەپشکنینی دەماغی ئافرەتەکان و بەکارھێنانی وێنەی لەرینی موگناتیسی بۆ مێشک پێش سکپڕی و دوای چەند مانگێکیش لەپاش خستنەوەی منداڵەکە و بەراورد کردنی لەگەڵ زانیاری ٢٠ ئافرەتی تر کە ھەرگیز منداڵیان نەبووە.\nتوێژەرەکان زانیارییەکانیان بەراوورد کرد لەگەڵ پشکنینی ڕووناکی بۆ دەماغی ١٧ پیاو کە ھەگیز نەبوون بەباوک و ١٩ پیاوی تر کە بوونەتە باوک بۆ یەکەم جار.\nلەدەرئەنجامدا توێژەرەکان ئەوەیان بۆ دەرکەوت کە گۆڕانکاری تەنھا لەبوونیادی ئافرەتە دووگیانەکاندا ڕوویاندا لەو بەشانەیاندا کە پەیوەست بوون بە کارامەیی کۆمەڵایەتی و سۆزداریدا.\nتوێژەرەوەکان ئەوەشیان بۆ دەرکەوت کە چەند ناوچەیەکی دیاریکراوی ناو دەماغ ماددەی خۆڵەمێشی تیایاندا کەمی کردووە، ھەروەھا ئەو شوێنانە چالاک بوون لەلای ئەو دایکانەی کە تەماشای وێنەی منداڵەکانی خۆیان کردووە بەبەراورد بەسەیرکردنی منداڵانی تر.


لێدوانی قوباد تاڵەبانی لەبارەى ڕاگرتنی موچەى فەرمانبەرانی هەرێم لە بەغداوە\nبەتۆمەتی فرۆشتنی منداڵ پۆلیس ژنێکی دەستگیر کرد\nناوی مێسی بە پێنج یانەوە بەسترایەوە\n’’زەنگێکی مەترسیدار: سنورەکان دەگەن بەئاسمان’’\n’’هەرێم؛ هەوڵێک بۆ دابەزاندنی نرخی بەنزین سەری نەگرت’’\nوەزارەتی کارەبا: بەرهەمهێنانی کارەبا بە سوتەمەنی کەم دەکەینەوە\nکەشناسی وادەی باران بارینی دیکە و دابەزینی پلەکانی گەرما ئاشکرا دەکات\nبەرشەلۆنە بەفەرمی ڕۆشتنی لیۆنێل مێسیی لە یانەکە ڕاگەیاند\nداوایەک لە لاهور شێخ جەنگییەوە بۆ چارەسەرکردنی کێشەکانی لەگەڵ بافڵ تاڵەبانی\nڕاپۆرتێک: سەرکردە دێرینەکانی یەکیتی کەوتوونەتە جموجوڵ\n’’فڕۆکەیەکی تورکیا لە خواکورک خرایە خوارەوە’’\nفەرمانى دەستبەکاربوون بۆ ژمارەیەک سەرۆکی زانکۆ دەرچوو\nپەیامێکی نوێ لە بافڵ تاڵەبانییەوە لەبارەی گۆڕانکارییەکان\nپەیامێک لە جەعفەر شێخ مستەفاوە\nپارێزگاری کەرکوک و بەرەی تورکمانی هەڵمەتێکی کۆمەک کۆکردنەوە بۆ زیانلێکەوتووانی تورکیا ڕێکد\nمردن بە کۆرۆنا لە هەرێم بەشێوەیەکی بەرچاو دابەزی\nقوباد تاڵەبانی فەرمانێکی دیکەی لەبارەی سلێمانییەوە دەرکرد\nنوێترین ئامارەکانی کۆرۆنا لە عێراق و هەرێم؛ لە ژمارەی توشبوواندا دهۆک دووەمە\nنوێترین زانیاریی لەبارەی ناردنی 200 ملیارەکە لە بەغداوە\n2020.04.26 - 13:50\nجێگری سه‌رۆكی حكومه‌تی ھه‌رێم ڕایگه‌یاند، ئه‌وله‌ویه‌تی حكومه‌تی ھه‌رێم پاراستنی ته‌ندروستی ھاوڵاتیان و دابینكردنی شایسته دارا‌ییه‌كانی موچه‌خۆرانه، دەشڵێت، شكست به‌و ھه‌وڵانه ده‌هێنن كه ئامانج لێیان زه‌وتكردنی ماف و شایسته داراییه‌كانی ھاوڵاتیانی ھه‌رێمی كوردستانه.\nئه‌مڕۆ یه‌كشه‌ممه، 26ی نیسانی 2020، قوباد تاڵه‌بانی، جێگری سه‌رۆكی حکومەتی هەریم له‌گه‌ڵ ئه‌ندامانی شاندی دانوستانكاری هه‌رێم له‌گه‌ڵ حكومه‌تی عیراق كۆبوویه‌وه و گفتوگۆ له‌باره‌ی دواپێشھاته‌كان و ده‌رئه‌نجامه‌كانی دوایین سه‌ردانی شاندی حكومه‌تی ھه‌رێم بۆ به‌غدا كرا.\nبەپێی ڕاگەیەنراوەکە، له كۆبوونه‌وه‌كه‌دا شاندی دانوستانكاری هەرێم ئاماژەی بەوەکرد، ده‌رئه‌نجامی سه‌ردانه‌كه‌یان بۆ به‌غدا و دۆخی دارایی ئێستای عێراقیان خسته‌ڕوو، شانده‌كه ئاماژه‌یان به‌وەکردووە: "داهاتی نه‌وتی عیراق به‌رێژه‌یه‌كی زۆر دابه‌زیوه و كورتهێنانێكی زۆر گه‌وره له نێوان داهات و خه‌رجییه‌كانی حكومه‌تی فێدراڵیدا دروست بووه، به‌هۆی ئه‌و كورتهێنانه‌وه له به‌غدا فشاری سیاسی هه‌یه بۆ شكستهێنان به لێكگه‌یشتنی پێشووی نێوان ھه‌رێم و به‌غدا".\nهاوکات، لە کۆبوونەوەکەدا جێگری سه‌رۆكی حکومەتی هەرێم ڕایگه‌یاند:"ئه‌وله‌ویه‌تی حكومه‌ت پاراستنی ژیانی ھاوڵاتیان و دابینكردنی موچه‌ی موچه‌خۆرانه، بۆیه ھه‌موو ھه‌وڵێك ده‌ده‌ین و درێژه به ھه‌وڵه‌كانیشمان ده‌ده‌ین بۆ ئه‌وه‌ی بژێوی خه‌ڵك دابین بكه‌ین و ته‌ندروستییان بپارێزین".\nقوباد تاڵەبانی جەختیکردووەتەوە: "شكست به‌و ھه‌وڵانه ده‌هێنین كه ئامانج لێیان زه‌وتكردنی ماف و شایسته داراییه‌كانی ھاوڵاتیانی ھه‌رێمی كوردستانه".\nجێگری سەرۆکی حکومەتی هەرێم ئەوەشی خستووەتەڕوو: "ده‌بێت به‌وپه‌ڕی شه‌فافیه‌ته‌وه به‌رده‌وام له په‌یوه‌ندیدا بین له‌گه‌ڵ فراكسیۆنه‌كانی په‌رله‌مانی كوردستان و فراكسیۆنه كوردستانییه‌كانی به‌غدا و فراكسیۆنه‌كانی دیكه‌ی په‌رله‌مانی عیراق و دەشبێت به‌ئاشكرا و به شێوازێكی شه‌فافتر زانیارییه‌كان و دواپێشھاته‌كان بۆ خه‌ڵكی كوردستان ڕوون بكرێته‌وه".\nیەکەم لێدوانی ڕۆژنامەنوس هێمن مامەند دوای ئازادکردنی: لەبەر خاتری نەعلەکانی دایکم\n2020.04.28 - 20:27\nلێدوانی وتەبێژی حکومەتی هەرێم لەسەر کێشەی موچەی فەرمانبەرانی هەرێم\n2020.04.27 - 14:50\nلێدوانی قائیمقامی هەولێر لەبارەى ئاسایکردنەوەى ڕێکارەکانی قەدەغەی هاتوچۆ لەوێ\n2020.04.12 - 14:00\nچین بە 11 هەزار وشە وەڵامى 22 تۆمەتى ئەمریکا لەبارەى کۆرۆناوە دەداتەوە\n2020.05.11 - 08:35\nحکومەتى هەرێم بڕیارى نوێى لەبارەى کارى تەکسى و پاسەکان دەرکرد\n2020.05.10 - 20:00\nکازمی بڕیارێکی عەبدولمەهدی هەڵوەشاندەوە لەبارەى ڕاگرتنی موچەى خانەنشینان\n2020.05.09 - 17:39\nحکومەتی هەرێم: ڕاگرتنی دەوامی دامودەزگاکان بەردەوامدەبێت\n2020.05.02 - 19:57\n2021.08.05 - 16:36\n2021.08.05 - 08:42\nپارتى لەسەر ’’سیناریۆى’’ کێشەکانى ناو یەکێتى هاتەدەنگ\n2021.08.05 - 10:25\n’’لێپرسینه‌وه و سزادان’’..هۆشدارییەکى توند لە دژە تیرۆرى یەکێتى یەوە\n2021.08.05 - 21:06\n2021.08.05 - 17:47


وەک پێداچوونەوەی ٠٠:٥١، ٢٦ی تەممووزی ٢٠٢٠\n٣ بایت زیاد کرا ، ٢ months ago\nچاك كردنەوەی ھەڵەی ڕێنووس\nوەک پێداچوونەوەی ٢٢:٢٦، ٣١ی ئابی ٢٠١٨ (دەستکاری)\nEyubm (لێدوان | بەشدارییەکان)\nوەک پێداچوونەوەی ٠٠:٥١، ٢٦ی تەممووزی ٢٠٢٠ (دەستکاری) (پووچەڵکردنەوە)\n[[پەڕگە:Iceberg with hole near Sandersons Hope 2007-07-28 2.jpg|300px|left|thumb|ئاو لەهەر سێ شێوەکەیدا: شل، ڕەق ([[سەهۆڵبەند]])، و (نادیار) [[ھەڵمی ئاو]] لە ھەوادا. [[ھەورەکان]]، کۆبووەوەی کۆمەڵێ دڵۆپی ئاون]]\n'''ئاو''' [[ماددەی کیمیایی|ماددەیەکی کیمیایی]]یە، کە بە [[H2O|H٢O]] ھێما دەکرێت. یەک مۆڵگە لە ئاو پێک دێت لە گەردێک [[ئۆکسجین|ئۆکسجینێک]] و دوو گەرد لە [[ھایدرۆجین]] کە بە [[بەندی ھاوبەش]] پێکەوە بەستراون. ئاو [[شل|شلە]] لە [[باری پێوانەیی|باری پێوانەییدا]]، بەڵام لەسەر [[زەوی]] زۆرتر بەشێوەی [[ڕەق]]، [[سەھۆڵبەند]] و بەشێوەی گاز ھەیە. ئاو ٧٠٫٩٪ ی ڕووی زەوی دادەپۆشێت.<ref>[//en.wikipedia.org/wiki/Water ویکیپیدیای ئینگلیزی]</ref>\nلەمرۆڤدا، ھەموو [[خانە|خانەکان]]ی لەش لە سەرەوە تا سەری پەنجەکانمان پێویستی بە ئاوە بۆ بەردەوامبوونی [[ژیان]]، لەشی مرۆڤ نزیکەی ٢/٣ (دوو لەسەر سێ) ی پێکھاتەکەی ئاوە، [[ئەندام|ئەندامێکی]] وەک [[مێشک]] ئاو ٪٩٠ ی پێکدەھێنێت، بۆیە ئەگەر ئاوی پێویست نەگاتە [[مێشک]] و ئەندامەکانی تر، ئەوا [[لەش]] ناتوانێت کارەکانی خۆی بەباشی بەڕێوە بەرێت، ئەگەر ھاوسەنگی ڕێژەی ئاو لە لەشدا ڕانەگیرێت ئەوا زیان و ئازار بەلەش دەگەیەنێت.\nوەرگیراو لە «https://ckb.wikipedia.org/wiki/تایبەت:MobileDiff/704259»


ئاماری نوێی كۆرۆنا لە عێراق: زۆترین مردن بە كۆرۆنا لە پارێزگاكانی هەرێم تۆماركراوە\nوەزارەتی تەندروستی عێراق، ئەمڕۆ چوارشەممە، رایگەیاند، لەماوەی 24 سەعاتی رابردودا، سێ هەزارو 667 كەسی دیكە توشی ڤایرۆسی كۆرۆنا بون و 52 توشبوش گیانیان لەدەستداوە كە زۆرترینیان لە پارێزگاكانی هەرێمی كوردستان تۆماركراون.\nئاوێنە: وەزارەتی تەندروستی عێراق، كەمێك لەمەوبەر، لە بەیاننامەیەكدا ئاشكرایكرد: لەماوەی 24 سەعاتی رابردودا، 20 هەزار و 214 پشكنینی كۆرۆنا لەسەرتاسەری وڵات ئەنجامدراون و بەپێی ئەنجامەكان سێ هەزارو 667 كەسی دیكە توشی كۆرۆنا بون.\nبەپێی بەیاننامەكە هەر لەماوەی 24 سەعاتی رابردودا 52 توشبوی دیكەی كۆرۆنا گیانیان لەدەستداوەو دو هەزارو 876 توشبوی دیكەش چاكبونەتەوە.\nبەگوێرەی بەیاننامەكە لەماوەی 24 سەعاتی رابردودا لەسەر ئاستی پارێزگاكانی عێراق، پارێزگاكانی هەرێمی كوردستان(سلێمانی، هەولێر، دهۆك) بەرزترین ژمارەی گیانیانلەدەستدانیان تێدا تۆماركراوە كە لە هەر پارێزگایەو پێنج حاڵەت تۆماكراون.\nوەزارەتی تەندروستی عێراق لە بەیاننامەكەیدا هێمای بۆ ئەوە كردوە كە بە تۆماركردنی ئەم حاڵەتە نوێیانە، كۆی توشبون بە كۆرۆنا گەیشتۆتە 438 هەزار و 265 كەس و لەوانە 10 هەزارو 418 كەسیان گیانیان لەدەستداوەو 369 هەزارو 10 كەسیان چاكبونەتەوەو 58 هەزارو 837 كەسیشیان لەژێر چارەسەردان كە لەوانە 466 توشبویان لەژێر چاودێری چڕدان.\nكازمی داوا ده‌كات مووچه‌ی فه‌رمانبه‌ران دووربخرێته‌وه له ململانێ سیاسییه‌كان\nسەركردەیەكی سوپای پاسداران كوژرا


ANF | شەڕی ئەمریکا و چین لەسەر رووباری میکۆنگ\nویلایەتە یەکگرتووەکانی ئەمریکا و چین لەسەر رووباری میکۆنگ لە شەڕێکی ستراتیژیدان. ژیانی ٧٠ ملیۆن کەس بەندە بەو رووبارەوە، کە درێژییەکەى ٤ هەزار و ٣٢٠ کیلۆمەترە و بە ٦ وڵاتدا تێدەپەڕێت.\nدووشه‌ممه, 16 Nov 2020, 09:08\nرووباری میکۆنگ بە وڵاتانی چین، بورما، تایلاند، لائۆس، کامبودیا و ڤیتنامدا تێدەپەرێت و سەرچاوەیەکی گرنگ و دەوڵەمەندی سروشتییە بۆ ئەو وڵاتانە، بەڵام هاوکات بەهۆی گۆڕینی کەش و هەوا و هەروەها بەهۆی دروستکردنی ژمارەیەک بەنداوی کاری ئاوی لەسەر رووبارەکە هەڕەشە بۆ سەر دەوڵەمەندی و ژینگەى رووباری میکۆنگ دروستبووە.\nبەپێی راپۆرتێکی رادیۆ و تەلەفزیۆنی سویسرا (RTS) ژنە ماسیگرێک لە گوندێکی تایلاند رایگەیاندووە، "ئێستا ئاوی رووبارەکە ٣ مەتر کەمیکردووە و تەوژمەکەى نائاساییە. ئەوەش کاریگەریی خراپی لەسەر کۆچ و گەرادانانی ماسییەکان دروستکردووە و نازانن لە کوێ ئارام بگرن و گەرا دابنێن، ئێمەش نازانین ئیدی دەبێت لە کوێ بیاندۆزینەوە".\nبەپێی لێکۆڵینەوەیەک کە لەلایەن مانگە دەستکردەکانی سەر بە ئەمریکاوە بڵاوکراونەتەوە، لە نێوان مانگی نیسان و ئەیلول دا چین دەستیکردبوو بە گلدانەوەى ئاوی رووبارەکە بۆ پڕکردنی بەنداوەکانی.\nلە وڵاتانی خوار رووباری میکۆنگ-ەوە بە رێژەیەکى زۆر وشکەساڵی روویداوە. بەو هۆیەوە دروستکردنی بەنداوەکانی چین لەسەر ئەو رووبارە لە ئاستی جیهاندا دەنگدانەوە و ناڕەزایەتیی زۆری لێکەوتووەتەوە.\nچەند هەفتە دوای بڵاوکردنەوەى دیمەنی مانگە دەستکردەکانی سەر بە ئەمریکا، چین راپۆرتێکی بڵاوکردەوە و رایگەیاند، "یارمەتیدەر دەبێت بۆ کەمکردنەوەى وشکەساڵی لەو وڵاتانەدا"، بەڵام ئەو راپۆرتەى چین گرنگیی پێنەدرا.\nلە دۆخی ئێستادا چەندین رێکخراوی مەدەنی و ژینگەیی، کە کار بۆ پارێزگاریکردن لە میکۆنگ دەکەن بە پارە و پشتیوانیی ئەمریکا کارەکانیان رادەپەڕێنن. ئەو کۆمیتەیە، کە ئێستا بۆ ئەو رووبارە خراوەتە کار لەلایەن رێکخراوێکی ئەمریکییەوە جوڵێنراون. پێشتر بەڕێوەبەرایەتیی چین لە ساڵی ٢٠١٦دا لە رێگەى کۆمیتەى لانکانگ – میکۆنگ ەوە پلانەکان و میکانیزمی خۆی لەبارەی رووباری میکۆنگەوە خستبووەڕوو.\nرووباری میکۆنگ لە شەڕی ڤێتنامەوە گرنگیی زۆری وەرگرتووە بۆ ستراتیژیی ئەمریکا ئاسیا. ئەمریکییەکان لە رێگەى هەزار کۆمپانیاوە سەرمایەگوزارییەکی زۆریان لەسەر ئەو رووبارە و دەورووبەری کردووە.


پێى بەجەرگیدا نا\nلەمامۆستاییەوە بۆ نانکردن و وەرگرتنى هاوکارى و پارەوەرگرتن لە لە دوکانداران، ئەمە چیرۆکى چوار ساڵ ژیانى ژنە مامۆستایەکە لەشارى سلێمانى کە پێی بەجەرگى خۆیدا ناو راستییەکانى لەبارەى ژیانییەوە ئاشکراکرد.\nرۆژى چوارشەممە (2ى کانوونى یەکەمى 2020) لەکاتێکدا چاوى کەناڵەکانى راگەیاندن لەسەر خۆپیشاندانى بەرفراوانى مامۆستایانى ناڕازیی بوو لە سلێمانى بۆ داواکردنى موچەکانیان، رووداوێکى دیکە راى گشتى بەخۆیەوە سەرقاڵکرد کاتێک زومى کامێرى "ناس کورد" دیمەنى ژنە مامۆستایەکى بڵاوکردەوە کە لەیەکێک لە بەناوبانگترین بازاڕەکانى سلێمانى سەرقاڵى پارە کۆکردنەوە بوو.\nژنە مامۆستاکە ناوى (ت.م) ەو تەمەنى لە پەنجاکاندایە (ناوى تەواوى لاى ناس کورد پارێزراوە)، مامۆستاى یەکێک لە دیارترین قوتابخانەى شارى سلێمانى یە، ماوەى 28 ساڵە لەگەڵ دوو منداڵەکەى بەتەنها دەژى و مێردەکەى کۆچى دواییکردووە.\nئەو ژنە مامۆستایە لەخانوى کرێدایە بەمانگانەى 300 هەزار دینار، وەک خۆى باسیدەکات کرێچییەکەى کاتژمێر دووى پاش نیوەڕۆى ئەمڕۆى وەک دوا مۆڵەت بۆ دیاریکردبوو تا کرێکەى بدات ئەگەرنا لەخانوەکەى دەریدەکات.\n(ت.م) کە خزمى نزیکى شاعیرێکى دیارە بە گریانەوە وتى "بەدوکانەکاندا دەگەرێم بۆ کۆکردنەوەى کرێی خانوو، چونکە 50 رۆژە موچەم وەرنەگرتووە، ژیانم زۆر ناخۆشە".\nئەو ژنە بۆ کرێی مانگەکانى پێشووى خانووەکەى ناچاربووە نان بۆ خەڵک بکات، دوێنێیش مۆبایلەکەى دەستى فرۆشتووە بۆ ئەوەى غاز بۆ ماڵەکەى دابینبکات ""ئەم بایەنییە پارەم پێنەبووە نانى پێ بکڕم".\nهاوارى (ت.م) کە ماوەى 18 ساڵە مامۆستایە هاوکاتە لەگەڵ دواکەوتنى موچەى فەرمانبەران و خراپى دۆخى دارایی خەڵک لە هەرێمى کوردستان.\nکەسێکى ئاگادار لەبارودۆخى ئەو مامۆستایە بۆ "ناس کورد" جەختى لە خراپى دۆخى ئەو مامۆستایە کردەوە و وتى کە لەساڵى 2016 ەوە دۆخى دارایی زۆر خراپ بووە و نانى بۆ خەڵک کردووە، چەند جارێک لە قوتابخانە هاوکارییان بۆ کۆکردووەتەوە.\n"گوناهـ نییە من مامۆستام دوکان بە دوکان بگەرێم بۆ 250 دینار، لەجیاتى فەرش بەتانیم لەماڵەکەم راخستووە، برسێتى بخەرە ئەولاوە قەیناکە، بەس کرێ خانووەکە بتوانم دابینى بکەم باشە".\nئەو خانوەى ئەو مامۆستایەى تێدایە خاوەنەکەى ژنێکە کە ئەویش بەهەمان شێوە مێردەکەى نەماوە و خاوەنى دوو کچە، بەوتەى (ت.م) پێی وتووە کە خۆى بپێچێتەوە بڕوات، چونکە نەیتوانیوە لەوادەى خۆیدا کرێکەى پێبدات.\n"داوام لە حکومەت ئەوەیە وەکو موچەى لێبڕیون، 30 رۆژ جارێک موچەم پێ بدات"، ئەوە تاکە داواکارى ئەو مامۆستایەیە کە بە قوڕگى پڕ لە گریانەوە ئاڕاستەى حکومەتى کرد.


فەلاح مستەفا بناسن کە چ کەسێکە (بەشی دووەم)\nThursday, 03.29.2018, 23:50\nهەروەکو لە ڕابووردوودا بەڵێنمان پێدابوون کە بەردەوام بین لەسەر دەرخستنى رەفتارە دزێو و ناشیرنەکانى فەلاح مستەفا بەرپرسی فەرمانگەى پەیوەندیەکانى دەرەوە بەرامبەر بە کارمەندەکانى.\nلە ڕاپۆرتی پیشووماندا، ئاماژەمان کرد کە فەلاح مستەفا دەیەویت هەندیک لەو بەریوەبەرانەى کە سەربەخۆی نین لایان بەرێت و ئەو کەسانە دابنیت کە سەر بەخۆیەتى و بە ڕێگایەک کە ئەنجوومەنى وەزیران باوەری پێ بکەن.\nلەم راپۆرتەدا تەواوی ووردەکاریەکانی پلانى لابردنی هەندیک لەو بەریوەبەرانە بۆ رای گشتى دەخەینە ڕوو بۆئەوەى بۆیان روون بیتەوە کە کەسە سووکە بە چ شیوەیەک رەفتار لەگەل کارمەندەکانى دەکات وهەموو ئەو زانیارانەش لە خزمیکی خۆی وەرگیراوە کە لە فەرمانگەکەیدا کاردەکات بەلام شوینی کارکردنەکەی ئاشکرا ناکەین.\nفەلاح مستەفاهەلساوە بە دامەزراندنی لیژنەیەکى چاوپیکەوتن بۆ ئەوانەى دەیانەویت خۆیان هەلبژیرن بۆ بەریوەبەر. جیگای سەرنجە لیژنەکە پیکهاتووە لە (5) کەس هەر هەموویان ئالقە لە گوێ ی فەلاح فستەفان بۆ ئەوەى ئەو کەسانە هەلبژیرن کە بۆ خۆی بریاری داوە چونکە بریاری کۆتایی بۆ خۆیەتى و لە دوایشدا بە ناوی لیژنەکەوە بلاوی دەکاتەوە و بە نووسراو دەینیریت بۆ سەرۆکایەتی ئەنجوومەنى وەزیران.\nشایانى باسە لەسەرەتادا ماوەیەک دیاریکرا بۆ پیشکەشکردن ئینجا دووبارە دریژکرایەوە و بریاردرا کە لەدوای تەواوبوونى ماوەی دریژکراوە کەسی تر ریگای پینەدریت بۆ خۆ هەلبژاردن بەلام فەلاح بانگى هەندیک لەوانەى کردووە کە پیاوى خۆی بوون و داوای لیکردوون خۆیان هەلبژیرن و بۆئەوەى بیان کات بە بەریوەبەر.\nهیچ کارمەندیک باوەرى بەم لیژنەیە نیە و بە گالتەجارى ناوى دەبەن و دەلین سیناریۆیەکە فەلاح مستەفا دەیەویت جێبەجێ ی بکات بۆ ئەوەى ئەو بەریوەبەرانەى سەر بەخۆی نین لایان بەریت و ئەوانە دابنیت کە سەربە خودی خۆیەتی، بۆ ئەوەى بە تەواوى کۆنترۆلی هەموو فەرمانگەکان بکات و کەس بەرهەلستکارى نەبیت. ئەمەش نارەزایەتیەکى زۆری لە ناو فەرمانگە دروست کردووە.\nبەریزان بەردەوام دەبین لە دەرخستنى کارە دزیوەکانى فەلاح مستەفا و لە نزیکترین کاتدا راپۆرتیکتان پیشکەش دەکەین لەسەر ئەو هاوکاریە ماددیەی کە برەکەى مانگانە حەفتاو پینج ملیۆن دینارە کە لەلایەن بەریز جنابی سەرۆکى حکومەتى هەریم پیشکەش بە کارمەندەکانى فەرمانگەى پەیوەندیەکانى دەرەوەى کردووە کە چۆن فەلاح مستەفا غەدر یان لیدەکات و زۆر بە نا عادیلانە هەندیکى دابەش دەکات و ئەوى تر بۆ ناو گیرفانەکەی خۆی وەک هەمیشە.\nفەلاح مستەفا بناسن کە چ کەسێکە (بەشی یەکەم)


پەروەردە بڕیاری لەسەر پشووی خوێندكاران و مامۆستایان دا - تۆڕی میدیایی خەڵک\nدوای ئەوەی حكومەتی هەرێمی كوردستان دوو ڕۆژی (11 و 14ی ئادار)ی كردە پشووی فەرمی، وەزارەتی پەروەردە جەختی كردەوە، كە ئەو پشووە ناوەندەكانی خوێندن ناگرێتەوە.\nجوتیار عادل، وتەبێژی فەرمی حكومەتی هەرێم ئەمڕۆ سێ شەممە ڕایگەیاند، ڕۆژی 11ی ئادار بەبۆنەی (ساڵیادی ڕێككەوتننامەی 11ی ئاداری 1970) و ڕۆژی 14ی ئادار بەبۆنەی (ڕۆژی لەدایكبوونی بارزانی نەمر) دەبنە پشوی فەرمی لەسەرجەم دام و دەزگاكانی حكومەتی هەرێم.\nلای خۆشیەوە، وەزارەتی پەروەردەی حكومەتی هەرێم لە فەرمانێكی وزاریدا ئاماژەی بەوەكردووە، بۆ مانگی ئادار، تەنها سێ ڕۆژی جەژنی نەورۆز، پشووی فەرمییە و هاتووە، “ناوەندەکانی خوێندن تەنها پابەند دەبن بە سێ رۆژ پشووی جەژنی نەورۆز و سێ رۆژ جەژنی رەمەزانی پیرۆز، جگە لە ڕۆژانی هەینی كە دەوام نییە سوود لە هەموو پشوەكانی دیكە وەردەگیرێت”.\nبەپێی خشتەی پشووەكانی حكومەتی هەرێم، لە مانگی ئاداردا ڕۆژەكانی (5 و 11 و 14 و 20 و 21 و 22) دەبنە پشووی فەرمی.\n11 کانونی دووهەم 2021 4.51 pm\nخەڵك- بەشی هەواڵ وەزارەتی پەروەردەی حكومەتی هەرێمی كوردستان ڕایدەگەیەنێت ، پلانی وەزارەت بۆ دەستپێكردنەوەی خوێندنی…


کوردیپێدیا - شاناز ئیبراهیم ئەحمەد\n👫 شاناز ئیبراهیم ئەحمەد | پۆل: کەسایەتییەکان | زمانی بابەت: 🏳 کوردیی ناوەڕاست\nبەرپرسی یەکێتی لە بەریتانیا، شیعر و نووسینی زۆری هەیە. خوشکی بچووکی هێرۆ ئیبراهیم ئەحمەدهێرۆ ئیبراهیم ئەحمەدە. پاش نەخۆشکەوتنی هێرۆخان زۆربەی کارەکانی ئەو کەوتە دەست شاناز. لە کۆنگرەی 4ی یەکێتیی نیشتمانیی کوردستانیەکێتیی نیشتمانیی کوردستان بووە ئەندامی ئەنجوومەنی ناوەندی یەکێتی.\n#هێرۆ ئیبراهیم ئەحمەد | #یەکێتیی نیشتمانیی کوردستان |\n3. 👁 پەیامی خاتوو شاناز برایم ئەحمەد بۆ ئەنجوومەنی سەرکردایەتی یەکێتی\n4. 👁 پەیامی هاوخەمی بۆ بنەماڵەی فەرماندەو تێکۆشەری دێرین (کاکە حەمەی فەرەج)\n5. 👁 پەیامێکی تر بۆ جێگری سکرتێری گشتی یەکێتی نیشتمانی کوردستان\n6. 👁 رونکردنەوەیەک لەنوسینگەی تایبەتی خاتوو (شاناز ئیبراهیم ئەحمەد) ەوە سەبارەت بەهەڕەشەکانی مەحمود سەنگاوی\n7. 👁 روونکردنەوەیەک بۆ چلەی ماتەمینیی مام جەلال\n8. 👁 شاناز ئیبراهیم ئەحمەد بۆ لەسێدارەدانی رامین و زانیار و لوقمان هاوخەمی دەردەبڕێت\n9. 👁 شاناز ئیبراهیم ئەحمەد بۆ کۆچی دوایی میر تەحسین بەگ پرسەنامەیەک ئاڕاستەی سەرجەم ئێزدیانی کوردستان و جیهان دەکات\n10. 👁 شاناز ئیبراهیم ئەحمەد پەیامێک بۆ کوردسات دەنێرێت\n11. 👁 شاناز ئیبراهیم ئەحمەد لەپەیامێکدا پیرۆزبایی لەژنە چالاکوان نادیە موراد دەکات بەبۆنەی وەرگرتنی خەڵاتی نۆبڵی ئاشتی\n12. 👁 شاناز ئیبراهیم ئەحمەد: کەوتوینەتە نێوان بەرداشی دوو حکومەتی موفلیس و تا قوڕقوڕاگە لەقەرزا چەقیو\n13. 👁 قەشە ئەمریکیەکە و زەکی شەنگالیەکەی ئێمە..\n14. 👁 لادانی شاناز ئیبراهیم ئەحمەد لە لێپرسراوی ناوەندی دەرەوە\n15. 👁 لە یادی مورافەعە گەورەکەی سەرۆک مام جەلال، شاناز ئیبراهیم ئەحمەد پەیامێکی بڵاوکردەوە\n16. 👁 ناوی تەواوی ئەندامانی سەرکردایەتی گشتی یەکێتی راگەیەنرا\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 27 2019 10:49AM باشترکراوە\n👁 ئەم بابەتە 17,572 جار بینراوە\n📷 فایلی وێنە 1.0.2 30 KB Dec 27 2019 10:47AM هاوڕێ باخەوان


سه‌روه‌ر پێنجوێنی - : پێگەی ئایین لە دنیای ئەمڕۆدا\nپێگەی ئایین لە دنیای ئەمڕۆدا\nئایین بارێكی كولتوریی قورسە لە ڕابردومانەوە بۆمان دەمێنێتەوە. ئێمە لە ڕابردومان ڕزگارمان نابێت. ڕابردومان هەمیشە كێشەمان بۆ دروست دەكات.. هەروەكو چۆن یادەوەریە تاڵەكانمان هەمیشە ئازارمان دەدەن و مێشكمان هەڵ‌دەكۆڵن. ئایین دەبێتە مایەی وروژان و تەقانەوەی كێشە سیاسی و نەتەوەییەكان. ئایین بوەتە سەرچاوەیەكی ڕەسەنی دەمارگیری و توندڕەوی و تێرۆر. ئایین بوەتە كولتورێكی عەشایەری كە ئەوەی پێی بڵێیت ئازادیی تاك و مافی مرۆڤ و مافی ژن تێیدا جێی نابێتەوە. ئایین لە زۆر كۆمەڵگا و ناوەنددا بوەتە ڕێگرێك لە دەستكەوتە زانستی و فیكریە نوێیەكانی مرۆڤ. ئایین لە زۆر كۆمەڵگا و ناوەنددا بوەتە چەترێك بۆ داب‌ونەریتی عەشایەری و بەندوباوی كۆن.\nئەگەر ئێستە ئایین بتوانێت، لە ڕێگەی هەندێك دامەزراوەی ئایینی و كەسایەتیی ئایینیەوە، هەندێك جار پەیامی ئاشتی هەڵگرێت یان ڕۆڵێكی خێرخوازانە بگێڕێت.. یان ئەگەر باس لەوە دەكرێت كە ئایین دەتوانێت كۆمەڵگا كۆنتڕۆڵ بكات لەلایەنی تاوانكاری و هەڵس‌وكەوتەوە.. یان باس لەوە دەكرێت كە ئاییندارەكان مرۆڤی دڵنیا و دڵئارامن و توشی نیگەرانی و كێشەی دەرونی نابن... سەرباری ئەوەی من تێبینیم لەسەر هەمو ئەو لایەنەنانە هەیە و بەڕەهایی باوەڕم پێیان نیە و پێم وایە ئایین لە زۆر حاڵەتدا خۆی سەرچاوەی شەڕەنگێزی و تاوانكاری و نیگەرانی و كێشەی دەرونیە.. بەڵام زیاد لەوەش نابێت ئەو ڕاستیە لاوەكیانە ڕاستیە بنەڕەتیەكەمان لـێ بشارێتەوە.. ئێمە ئێستە كۆمەڵێك دەسكەوتی فیكریی گەورەمان بەدەست هێناوە، وەكو بیری ئازادیی تاكەكەس و مافی مرۆڤ و یاسای مەدەنی... ئەمانە ئەگەر ئەكتیڤ بكرێن دەبنە دەستەبەری ئاشتی و پێكەوەژیان و دابینكردنی خۆشگوزەرانی بۆ هەمو مرۆڤەكان و پاراستنی كۆمەڵگا لە تاوانكاری و تاكی مرۆڤ لە دڵەڕاوكێ و كێشە دەرونیەكان و پەروەردەی نادروست.. ئیتر كاتێك دامەزراوەیەكی ئایینی دێت و خۆی بەم دەستكەوتە فیكریە نوێیانەی مرۆڤ دەڕازێنێتەوە نابێت بەم خۆگونجاندن و خۆڕازاندنەوەیە فریو بخۆین و ئەو كۆپیە تەڵخە لەجێی شێوەی بنەڕەتیی بیری نوێی خۆمان دابنێین.\nهەندێك كەس دەڵێن ئایین دەتوانێت هەڵس‌وكەوتی مرۆڤەكان كۆنتڕۆڵ بكات بە شێوەیەك دەستدرێژی نەكەنە سەر مافی یەكتر، و گوایە ئایین توانای ڕێكخستنی كۆمەڵگای هەیە.. بەڵام لە ڕاستیدا ئایینیش هەر لە ڕێگەی یاسا و یاساكانی سزادان و كوشتن و بڕینەوە دەتوانێت كۆنتڕۆڵی كۆمەڵگا بكات نەك بە باوەڕ.. جا ئەگەر بابەتەكە هەر دێتەوە سەر یاسا ئێمەش وەكو مرۆڤی هاوچەرخ بیرێكی یاسایی پێشكەوتومان پەرە پێداوە كە لە هەمو یاسا ئایینیەكان پێشكەوتوترە. ئەمە جگەلەوەی بیرۆكەی (هاوڵاتیبون و، سەروەریی یاسا بەسەر هەموانەوە و، مافی مرۆڤ بە ڕەهایی بەدەر لە ئینتیمای ئایینی و مەزهەبی) لە ئایینەكاندا ونە.. بۆ نمونە: ئەگەر موسوڵمان خوێنی موسوڵمان ناڕێژێت، لەبەرامبەرەوە زۆر بە ئاسانی و هەر بە هەڵنانی ئایینەكە خوێنی ناموسوڵمان دەڕێژێت.. قورئانیش كاتێك هەڕەشە دەكات لەسەر كوشتنی مرۆڤ و سزای بۆ دادەنێت، هەر باسی كوشتنی مرۆڤی باوەڕدار دەكات (ومن یقتل مؤمنا...) (النسا‌ء: ٩٣)!\nگەڕانەوەی دیاردەی ئایینداری لە سەردەمی ئێستادا\nبۆ چی دەگەڕێتەوە و هۆكارەكانی چین؟\nهەرچەند ئەو (گەڕانەوە) یە لە ئاستی جیهاندا بونێكی واقیعیی ئەوتۆی نیە و، چەمكێكە زیاتر واقیعی نوێی خۆرهەڵاتی ناوەڕاست لە بیركردنەوەی ئێمەدا دروستی دەكات، بەڵام نكولی ناكرێت لەوەی كە لەسەر ئاستی جیهانیش باس‌وخواسی ئایین گەرم‌وگوڕە و ئامادەیی زۆری هەیە. لەگەڵ ئەوەشدا دەبێت سەرنجی ئەم لایەنانە بدەین وەكو كۆمەڵە هۆكاری ئەو چالاكیە ئایینیەی هەیە:\n١. پێش هەمو شتێك ئەوەی هەیە مانەوەی ئایینداریە نەك گەڕانەوە. ئەوەندە هەیە تەوژمەكان لە كۆمەڵگایەكەوە بۆ كۆمەڵگاكانی تر دەگوێزرێنەوە، و توێژ و چینەكان كار لە یەكتر دەكەن، هەندێك تەوژم هەن وەكو ژیلەمۆ دەمێننەوە و لە بارودۆخێكی تردا دەگەشێنەوە.\n٢. زۆر جار ئینتیمای ئایینی وەردەگێڕدرێت بۆ ئینتیمای سیاسی و نەتەوەیی.\n٣. هەمیشە مرۆڤ حەزی لەو جۆرە بیركردنەوە ئایینیە هەیە و ئەنجامی گەشەكردنی بیری مرۆڤە. مرۆڤ هەمیشە بەرەو ئەوە دەچێت هەستێكی تایبەتیی بەرامبەر دەوروبەر هەبێت و مانایەكی زۆری پێ ببەخشێت و، لە خۆیەوە دەوروبەر دەپێوێت، بۆیە هەمیشە زاتێكی وەكو خۆی لەپشتی دەوروبەرەوە وێنا دەكات.. بیركردنەوەی سروشتیی مرۆڤ بۆ ئەم ئەنجامە دەچێت، بۆیە باوەڕی ئایینی ئەنجامێكی زۆر سروشتیی بیركردنەوەی مێشكی مرۆڤە.\n٤. گەشەكردنی كۆمەڵگای مرۆڤ وای كردوە لە ئێستادا بەهێزترین كێشمەكێش و ڕوبەڕوبونەوە لەنێوان ئایدیۆلۆجیاكاندا (لەوانەش ئایینەكان) هەبێت. ئەو شەپۆلی (هێرش و بەرگری) ـەی كە ئێستە لەنێوان ئایینەكاندا هەیە لە هیچ سەردەمێكدا شتی وا نەبوە. ئەم كەشی كێشمەكێشەیش ئایینەكانی زیندو كردوەتەوە و ـ لێرەوە ـ شوێنكەوتوەكانیان هەمو توانایەك دەخەنە گەڕ بۆ بڵاوكردنەوە و برەوپێدانی ئایینەكانیان. بۆیە لەژێر سایەی جیهانگیرییشدا كە وا چاوەڕوان دەكرێت جیاوازیە كولتوری و ئایینیەكانیش بشواتەوە، لە ڕاستیدا و لە مەوادی نزیكدا بەزۆری برەو بە ئایینەكان دەدات، چونكە پێشتر هەر ئایینێك لە چوارچێوەی كۆمەڵگاكەی خۆیدا بو و مەگەر پسپۆڕەكان ئەگەرنا خەڵك بەگشتی ئەوەندە ئاگاییان لە ئایینەكانی كۆمەڵگاكانی تر نەبو، بەڵام ئێستە بانگەشەی ئایینی هەمو ڕێگرێكی كۆمەڵایەتی و زمانی و نەتەوەیی و سیاسی و جیۆگرافیایی شكاندوە.\n٥. ئەوەی بۆ بانگەوازی ئایینی و چاپ و بڵاوكردنەوەی كتێبی ئایینی و پارەداركردنی دام‌ودەزگا و پڕۆژە و ڕێكخراوە ئایینیەكان، لەم سەردەمەدا ڕەخساوە، لە هیچ سەردەمێكدا بۆ ئایینەكان نەڕەخساوە. ئەو هەمو قورئان و بایبڵەی لەم سەدەیەی دواییدا چاپ و بڵاو كراونەتەوە لە هیچ كاتێكی ڕابرددوا نەكراوە. هەمو تێكنۆلۆجیا و هۆكارێكی بڵاوكردنەوە و ڕاگەیاندنیش بۆ بانگەوازی ئایینی خراوەتە گەڕ.\n٦. سیاسەت دەتوانێت برەو بە بیروباوەڕ و جیهانبینییەك بدات كە بەرجەستەكەری كەسێتیی نەتەوەیە. سیاسەتیش سیاسەتی نەتەوەیەك یان كۆمەڵگایەكە، ئایینیش هیچ نەبێت بریتیە لە كولتوری كۆنینە و شانازیی نەتەوەیی ئەو نەتەوە و كۆمەڵگایە، لەبەر ئەوە هەمو ڕژێمێكی سیاسی هەوڵ دەدات بۆ زیندوڕاگرتنی ئینتیمای ئایینی.\n٧. هۆشیاریی زانستی و بیركردنەوەی نوێ و دەسكەوتە فیكریە نوێیەكان هێشتا هەمو مرۆڤەكان و هەمو كۆمەڵگاكانی نەگرتوەتەوە. بەڵام ئەمە چاوەڕوان دەكرێت لە سەدەی بیست و یەكەمدا بێتە دی، بۆیە بەدڵنیاییەوە "ئایینەكان" (ناڵێم "هەستی ئایینی" و "حەزی ئایینداری لە مرۆڤدا") لە داهاتودا ئامادەیی و ڕۆڵێكی ئەوتۆیان نابێت (من كە دەڵێم "ئایین" مەبەستم چەمكێكی تەجریدی و ئەبستراكت نیە بەڵكو مەبەستم ئەوەیە لە واقیعدا هەیە، بۆیە ناچارم بڵێم "ئایینەكان" بۆ ئەوەی مەبەستەكە ڕۆشن بێت). ئەمە ڕاستییەكە ئێستەش سەرەتاكانی دەركەوتوە. هەرچی كێشە و باس‌وخواسیش ئێستە بە هۆی ئایینەوە هەیە زۆربەیان ئەو بابەتانەن كە پەیوەستن بە كێشەیەكی سیاسی و نەتەوەیی و ئابوریەوە. خۆرهەڵاتی ناوەڕاست كە زۆرترین كێشەی ئایینیی تێدایە لەڕاستیدا زۆرترین كێشەی نەتەوەیی و سیاسییشی تێدایە، واتە هێشتا كێشە نەتەوەیی و سیاسیەكانی چارەسەر نەبون.\n٨. سەبارەت بە ئیسلام، لە جیهانی ئیسلامدا بزوتنەوەیەكی زیندوكردنەوەی ئیسلام لەگۆڕێدایە كە ئیسلام لە خۆماڵیكردن و گونجاندن دەشواتەوە و سەر لەنوێ ئیسلام وەكو ڕۆژی یەكەمی بە هەردو باڵی (یەكتاپەرستی) و (جیهاد) ـەوە، هەناردە دەكاتەوە. بۆیە وەكو ئەوە وایە ئیسلام دو جار هاتبێت.. هەڵبەتە مەبەستم لە جاری دوەم بزوتنەوە/ڕێبازی وەههابیە.\n٩. چونەپێشەوەی هەندێك لایەنی سیاسیی پارێزكار لە جیهاندا (وەكو راستی مەسیحی لە ئەمێریكا) و بەهێزبونی ئوصولیەتی پرۆتیستانتی لە وڵاتە ئەنگلۆسەكسۆنیەكاندا بەگشتی.. ئەمە كارێكی كردوە كە لە ئەمێریكایش تەوژمی ئایینی بەهێز بێت و كاریگەریی لەسەر كەرتەی پەروەردە و فێركردنیش هەبێت. بۆ نمونە: ئەو هەوڵانەی لە ئەمێریكا دەدرێن بۆ لابردنی وانەی (گەشەكردن) یان (داروینیزم) دەگەڕێنەوە بۆ بەهێزبونی ئەو تەوژمە مەسیحیە.


وەزارەتى خوێندنى باڵا و توێژینەوەى زانستى رایگەیاند ئەو دەرچوانەى کە کۆنمرەیان (٩٩) و بەسەرەوەیەو لە کۆلێژى پزیشکى گشتى وەرنەگیراون، دواى زیادکردنى ژمارەیەک کورسى بەخۆڕایى لە کۆلێژەکانى پزیشکى گشتى (هەولێر، سلێمانى، کۆیە، گەرمیان) وەردەگیرێن.\nبەپێی راگەیەنراوێکى وەزارەتەکە کە دەست "ناس کورد" کەوتووە، ئەو کورسیە بەتاڵانەى لە ئەنجامى سەرخستنى ئەم دەرچوانە لە کۆلێژەکانى پزیشکى ددان و دەرمانسازى دەمێنێتەوە، ئەو خوێندکارانەى تر سەردەکەون کە لەم دو کۆلێژە داوایان کردەوەو وەرنەگیراون.\nوەزارەتى خوێندنى باڵا و توێژینەوەى زانستى کێشەى ئەو خوێندکار و قوتابیانەى کۆنمرەیان (٩٩) و بەسەرەوەیە چارەسەردەکات، بۆ ئەمەش ئەو دەرچوانەى کە کۆنمرەیان (٩٩) و بەسەرەوەیەو لە کۆلێژى پزیشکى گشتى وەرنەگیراون، دواى زیادکردنى ژمارەیەک کورسى بەخۆڕایى لە کۆلێژەکانى پزیشکى گشتى (هەولێر، سلێمانى، کۆیە، گەرمیان) وەردەگیرێن.\nئێوارەى ئەمڕۆ هەینى ڕێکەوتى (2021/10/29) بەسەرپەرشتى د. ئارام محمد قادر وەزیرى خوێندنى باڵا و توێژینەوەى زانستى و ئامادەبونى بریکارى وەزارەت و ڕاوێژکار و سەرۆک زانکۆ حکومییەکانى کوردستان، کۆبونەوەی نائاسایى ئەنجومەنى وەزارەت بەشێوەى ئۆنلاین بۆ چارەسەرکردنى پرسى ئەو دەرچوانەى کۆنمرەیان (٩٩) و بەسەرەوەیە بەڕێوەچو.\nلەسەرەتاى کۆبونەوەکەدا وەزیرى خوێندنى باڵا و توێژینەوەى زانستى ڕایگەیاند: ئامانج لەم کۆبونەوەیە چارەسەرکردن و دانانى میکانیزمێکە لە چوارچێوەى پلانى وەرگرتن بۆ زیادکردنى کورسى بەمەبەستى چارەسەرکردنى کێشەى دەرچوانى کۆنمرە بەرزەکان، بە شێوەیەک پلانەکان هاوتەریب بێت بۆ سودى دەرچوان و پێداویستیەکانى بازاڕى کار، بۆ ئەمەش دوپاتیکردەوە: وەزارەتى خوێندنى باڵا بەڕەچاوکردنى کواڵتى خوێندن و لەچوارچێوەى جێبەجێکردنى پلانێکى تۆکمە، کارى کردوە بۆ وەرگرتنى خوێندکاران و قوتابیان لە زانکۆ و پەیمانگەکانى هەرێمى کوردستان بەو پەڕى دادپەوەرى و یەکسانیەوە، وتیشى هەمیشە پشتیوان و پاڵپشتى کەسوکارو نەوەکانى داهاتومان بوینە بۆ ئەوەى لە زانکۆ حکومییەکانى کوردستان و لە پلانى خوێندنى بەخۆڕایى جێگەیان بۆ بکەینەوە بۆ ئەوەى ڕوو لە دەرەوەى وڵات نەکەن لەناوخۆى کوردستان هەلى خوێندنیان بۆ فەراهەم بکەین.\nهەر لە کۆبونەوەکەدا دواى گفتوگۆى ئەندامانى ئەنجومەن، بڕیاردرا ئەو دەرچوانەى کۆنمرەیان (٩٩) و بەسەرەوەیەو لە کۆلێژى پزیشکى گشتى وەرنەگیراون، دواى زیادکردنى ژمارەیەک کورسى بەخۆڕایى لە کۆلێژەکانى پزیشکى گشتى (هەولێر، سلێمانى، کۆیە، گەرمیان) وەردەگیرێن، بۆ ئەمەش ئەو کورسیە بەتاڵانەى لە ئەنجامى سەرخستنى ئەم دەرچوانە لە کۆلێژەکانى پزیشکى ددان و دەرمانسازى دەمێنێتەوە، ئەو خوێندکارانەى تر سەردەکەون کە لەم دو کۆلێژە داوایان کردەوەو وەرنەگیراون، ئەویش بەپێى کۆنمرەو ڕیزبەندى داواکارییەکانیان، چارەسەرکردنى کێشەى ئەم دەرچوانە لە چوارچێوەى پرۆسەیەکى ورد و دادپەروەر و یەکسان لە نێوان خوێندکاران و قوتابیان بەپێى ڕیزبەندى نمرەکان لەلایەن ناوەندى وەرگرتن لە وەزارەت جێبەجێ دەکرێت و دواى تەواوبونى پرۆسەکەش ئەنجامەکەى بۆ خوێندکاران و قوتابیان بڵاودەکرێتەوە.\nکۆبوونەوەی باڵا لەبارەى کۆچی گەنجانی هەرێم دەستیپێکرد\n2021.11.10 - 11:28


یوسف محەمەد كێشەی بۆ دروست دەبێتسەرۆكی دەستلەكاركێشاوەی پەرلەمان دەیەوێت بگەڕێتەوە سەر كاری پێشووی – تۆڕی میدیایی خەڵک\n2018/07/10 - 6:13 PM\nسەرۆكی دەسلەكاركێشاوەی پەرلەمانی هەرێمی كوردستان ڕایدەگەیەنێت، كە پەسەند نەكردنی دەستلەكاركێشانەوەكەی لە پەرلەمانی كوردستان كێشەی بۆ دروست كردووە و دەشڵێت: “خەلەلەكە لە پەرلەمانی كوردستاندا هەیە، كە دەسلەكاركێشانەوەی ئێمە قبوڵ نەكراوە” و جەختیشدەكاتەوە، كە دەیەوێت بگەڕێتەوە بۆ مامۆستای زانكۆ تا دەستبەكاربوونی لە پەرلەمانی عیراق.\nدوای نزیكەی حەوت مانگ بەسەر پێشكەشكردنی نامەی دەسلەكاركێشانەوەی، بەڵام هێشتا پەرلەمانی هەرێمی كوردستانی-عیراق دەسلەكاركێشانەوەی (د.یوسف محەمەد) سەرۆكی پەرلەمانیان پەسەند نەكردووە، ئەگەرچی ناوبراو كاندیدی هەڵبژێردراوی پەرلەمانی عیراقە.\nد.یوسف محەمەد، سەرۆكی دەستلەكاركێشاوەی پەرلەمانی كوردستان لە چاوپێكەوتنێكی لەگەڵ (بەشی كوردی دەنگی ئەمریكا) وتی، “بەڕاستی دەبوو زوو كێشەی سەرۆكایەتی پەرلەمان چارەسەربكرایە، سەرۆكێكی نوێ بۆ پەرلەمان دیاری بكرێت تا ئەو لاسەنگیەی ئێستا لەسەرۆكایەتی پەرلەمان هەیە چارەسەر بكرێت، بەڕاستی جێی داخە تا ئێستا نەیانتوانیوە دەسلەكاركێشانەوەكەی بەندە قبوڵ بكەن و سەرۆكێكی نوێ دیاری بكەن.”\nڕاشیگەیاند، “وەك كێشەی یاسایی هیچ كێشەیەكی یاسایی بۆ من دروست ناكات، چونكە بەپێی یاسای هەڵبژاردنەكانی عیراق و پەیرەوی ناوخۆی پەرلەمانی عیراق ئەگەر لەهەمانكاتدا ئەندامی هەڵبژێردراوی دوو ئەنجومەن بیت ئەگەر لەماوەیەكی دیاریكراودا یەكیان هەڵنەبژێریت ئەوا بەدەسلەكاركێشاوە دادەنرێیت لەپۆستەكەی پێشوت لەبەر ئەوە كێشەی یاسایی بۆ من دروست نابێت، چونكە لگەڵ سوێند خواردنم بە ئەندامی پەرلەمان ئەژمار دەكرێم، بەڵام من هیوادارم بەزویی سەرۆكێكی نوێ بۆ پەرلەمانی كوردستان هەڵبژێردرێت و دەسلەكاركێشانەوەی ئێمە قبوڵ بكرێت.”\nدوێنێ دوو شەممە، بێگەرد تاڵەبانی، سكرتێری پەرلەمانی هەرێمی كوردستان لەبارەی هۆكاری پەسەندنەكردنی دەسلەكاركێشانەوەی سەرۆكی پەرلەمان بە (دەنگی ئەمریكا)ی ڕاگەیاندبوو، “پەسەندكردنی دەسلەكاركێشانەوەكەی سەرۆكی پەرلەمان پەیوەستە بە ڕێكەوتنی پارتی و یەكێتیەوە، چونكە دوای ڕێكەوتنەكە دەبێت ڕۆژی دواتر سەرۆكێكی نوێی پەرلەمان هەڵبژێردرێت، بەڵام هێشتا پارتی و یەكێتی ڕێك نەكەوتوون.”\nلای خۆشیەوە د. یوسف محەمەد ڕەتی كردەوە گۆڕان كاندیدی هەبێت بۆ ئەو پۆستە و وتی، “بزوتنەوەی گۆڕان بڕیاریداوە بكشێتەوە لە حكومەت و سەرۆكایەتی پەرلەمان، ئێمەش دەسلەكاركێشانەوەی خۆمان پێشكەشكردووە و هیچ بڕیارێكی نوێ لەو بارەیەوە نیە ئەوەشی پەیوەندی بەڕێكەوتنی پارتی و یەكێتی یا هەر لایەنێكی دیكەوە هەیە ئەوە هیچ پەیوەندی بەئێمەوە نیە ، بەڵام بەڕاستی ئەوە خەلەلەكە لە پەرلەمانی كوردستاندا هەیە، كە دەسلەكاركێشانەوەی ئێمە قبوڵ نەكراوە و سەرۆكێكی نوێ بۆ پەرلەمانی كوردستان دیاری نەكراوە هەرچەندە هەرخۆی پەرلەمان لەقەیراندایە، چونكە ئێستا لەماوەی درێژكراوەی خۆیدایە ئەوەش لەڕووی شەرعیەتی دیموكراسیەوە ئەو پڕۆسەیە خۆی لەژێر پرسیاردایە، هیوادارم بەزویش هەڵبژاردنی پەرلەمانی كوردستان ئەنجام بدرێت و پەرلەمانێكی نوێ لە كوردستان دەست بەكاربێت.”\nد.یوسف محەمەد ئەو دەنگۆیانەی ڕەتكردەوە، كە باس لەوە دەكرێت پەسەندنكردنی دەسلەكاركێشانەوەكەی وەك جۆرێك لەسزا بێت بۆ خۆی و بزوتنەوەكەی “پەیوەندی بەمنەوە نیە كێشەكە هەرچیە، بەڵام ئەوەی كەمن تێی گەیشتبێتم ئەوەیە نەتوانراوە كێشەی دیاریكردنی سەرۆكێكی نوێ چارەسەر بكەن، من وای نابینم بۆ سزادانی من یا بزوتنەوەی گۆڕان بێت سزای چی؟ تا ئێستا دەسلكاركێشانەوەی منیان قبوڵ نەكردووە و من سەرۆكی پەرلەمانم بەفەرمی، ئەوەندەی بەكێشەیەكی ناو پەرلەمانی كوردستانی دەبینم ئەوەندە بە كێشەی شەخسی نابینم.”\nد.یوسف محەمەد بەپێكەنینەوە ئەوەشی وت، “(تا ئێستاش من بە فەرمی سەرۆكی پەرلەمانی كوردستانم، مافی ئەوەم هەیە وەك سەرۆكی پەرلەمان كاری ڕۆژانە بكەم) بەڵام وەك مەبدەئی خۆم لەو ڕۆژەوەی دەستلەكاركێشانەوەم پێشكەش كردووە هیچ كارێك و هیچ وتەیەكم بەناوی سەرۆكی پەرلەمانەوە نەبوە و نەكردووە، لەهیچ شوێنێكیش نوێنەرایەتی پەرلەمانیشم نەكردووە دەوامیشم نەكردووە.”\nد.یوسف محەمەد لە كۆتایی قسەكانیدا ئاماژەی بەو كێشەیە كرد، كە بەهۆی پەسەندنەكردنی دەسلەكاركێشانەوەكەی بۆی دروست بووە و وتی، “كێشەیەك، كە ئێستا هەمبێت ئەوەیە ناتوانم لەهەرێمی كوردستان من كارێكی تر بكەم، من نایشارمەوە ئەگەر ئەم دەسلەكاركێشانەوەیەم زوو پەسەندبكرایە ئەوە هەوڵم دەدا بگەڕێمەوە بۆ زانكۆ تا پەسەندكردنی ناوی پەرلەمانتارانی عیراق، وەك مامۆستایەكی زانكۆ دەستم دەكردەوە بەكارەكانی خۆم ئەوە لەو ڕوەوە كێشەم بۆ دروست بووە بەڕاستی، واتە ئێستا ناتوانم هیچ كارێكی تر بكەم لەهەرێمی كوردستان .”\nڕۆژی ٢٦-١٢-٢٠١٧، دكتۆر یوسف محەمەد، سەرۆكی پەرلەمانی هەرێمی كوردستان- عیراق لە پشكی بزوتنەوەی گۆڕان، لەبەردەم ڕۆژنامەنوساندا لەشاری سلێمانی نامەی دەسلەكاركێشانەوەی خۆی خوێندەوە و ڕایگەیاند، “دەسلەكاركێشانەوەكەی پێشكەشی پەرلەمانی هەرێمی كوردستان كردووە.”\nبزوتنەوەی گۆڕانپەرلەمانی كوردستان\nگۆڕان بۆ پێكهێنانی حكومەت داوای چی لە پارتی دەكات؟\nگۆڕان وەڵامی مەرجە پێشوەختەكانی پارتی دەداتەوە


شێركۆ جەودەت: لە هەر وڵاتێکی دیکەی پێشکەوتوو ئەمە روویبدایە حکومەت دەستیلەکاردەکێشایەوە | تۆڕی هەواڵی سلێمانی\nHome›هەواڵ›کوردستان›شێركۆ جەودەت: لە هەر وڵاتێکی دیکەی پێشکەوتوو ئەمە روویبدایە حکومەت دەستیلەکاردەکێشایەوە\nئەندامێكی لیژنەی وزە و سامانە سروشتیەكان لە پەرلەمانی كوردستان ئاماژە بەوەدەكات چەندین جار داوای ڕاپۆرتی خەرجی و داهاتەكانی نەوت و ناردنی پرۆژە یاسای بودجەمان كردووە بۆ پەرلەمان بەڵام تا ئێستا وەڵامیان نەداوینەتەوە لە هەر وڵاتێكی دیكەی پێشكەوتوو ئەمە ڕویبدایە حكومەت دەستی لەكار دەكێشایەوە.\nد. شێركۆ جەودەت، ئەندامی لیژنەی وزە و سامانە سروشتیەكان لە پەرلەمانی عێراق بە SNNی ڕاگەیاند: وەك لیژنەی وزە و سامانە سروشتیەكان بە نوسراو داوایەكمان ئاراستەی حكومەتی هەرێم كردووە كە وردەكاری پرۆسەی فرۆشتنی نەوت و داهات و خەرجییەكانمان بۆ بنێرێت لەگەڵ ئەوەشدا داوای ئەوەمان كردووە كە لەم چەند ڕۆژەی ڕابردوودا بۆری گواستنەوەی نەوتی هەرێم شكا و تەقێندرایەوە تا چەند زیانی بە داهاتی نەوت گەیاندووە.\nئاماژەی بەوەشكرد: سەرەڕای ئەو داواكارییانە حەوت ساڵیشە داوای ناردنی پرۆژە یاسای بودجەی گشتی دەكەین بۆ پەرلەمان بەڵام تا ئێستا حكومەت وەڵامی نەداوینەتەوە بۆیە ئەوەی لە هەرێمی كوردستان دەگوزەرێت و حكومەت دەستیداوەتێ لە هەر وڵاتێكی دیكەی پێشكەوتوو بوایە كە یاسا تیایاندا سەروەرە سەرەڕای ئەوەی سزای حكومەتی دەدات لە هەمان كاتیشدا حكومەت دەستی لەكار دەكێشایەوە بەڵام لە هەرێمی كوردستان ئەم بابەتە دۆخێكی زۆر ئاسایی وەرگرتووە كەسیش نییە لێپێچینەوە لە حكومەت بكا.\nئەو ئەندامەی لیژنەی وزە و سامانە سروشتیەكان ئەوەشی خستەڕوو: لە دوای بڕینی پشکی 320 ملیار دینارەكەی هەرێم لە لایەن بەغداوە دۆخی دارایی هاوڵاتیان زیاتر خراپ دەبێت و تا ئەم جۆرە دەسەڵات و سیاسەتەی كە لە هەرێم پەیڕەو دەكرێت درێژەی پێبدرێت ژیان و گوزەرانی هاوڵاتیان لەمەباشتر نابێت.\n“باس له گه‌ڕانه‌وه‌ى پێشمه‌رگه بۆ كه‌ركوك نه‌كراوه”\nگرنگترین مانشێتی ئەمڕۆ چوارشممە 9/12/2020ی رۆژنامە وەرزشییەکانی ئیتاڵیا\nرۆژنامەی ئاس پێکهاتەی بەرشەلۆنەو سەلتاڤیگۆ بڵاودەکاتەوە


ڕاگەیەنراویك لە ئاسایشی ڕاپەڕینەوە - هيوای کۆرد\nHome » هەواڵ » کوردستانی » ڕاگەیەنراویك لە ئاسایشی ڕاپەڕینەوە\nڕاگەیەنراویك لە ئاسایشی ڕاپەڕینەوە\nin کوردستانی, هەواڵ 10/29/2020\t0\nبەڕێوەبەرایەتی ئاسایشی ڕاپەڕین ڕایدەگەیەنێت، ماوەی چەند ڕۆژێكە هاووڵاتییەك لە سنووری ئیدارەی ڕاپەڕین دیارنەماوە و بەهەڵە لێكدانەوە بۆ لێدوانێكی ئاسایشی ڕاپەڕین لەو بارەیەوە كراوە، چونكە ئاسایش ناوی هیچ لایەنێكی سیاسی نەهێناوە و ئەو هاووڵاتیە لە سنوورەكەی ئەوان بزرنەبووە.\nبەڕێوەبەرایەتی ئاسایشی ڕاپەڕین لە ڕاگەیەنراوێكدا ئاماژە بۆ ئەوە دەكات، ماوەی ڕۆژانی ڕابردوو لەسەر دیارنەمانی هاووڵاتیەك لە سنوورەكەدا لێدوانمان بۆ هەندێ كەناڵ داوە لەبارەی حاڵەتەكەوە، بەڵام چەند كەناڵێك دور لە ئیتیكی ڕۆژنامەوانی بەشێوەی جیا جیاو بەمەبەستی بەلاڕێدابردنی كەیسەكەو بەسیاسی كردنی و تۆمەتباركردنی لایەنی نادیار و بە ئامانجی دروستكردنی بارگرژی لە سنوورەكەدا بەهەڵە لێكدانەوەیان بۆ بابەتەكە كردەوە.\nئاشكراشیدەكات، بۆ هەموان ڕایدەگەیەنین ئەو هاووڵاتییە تەنها لە سنووری ئێمەدا ئاگادار بووین و سەلامەت بووە، بەهیچ شێوەیەك ئاگادار نین بۆ كوێ و چۆن و كەی و كێ و یان چ لایەنێك مامەڵەی ڕفاندن یاخود دەستگیركردنی بەرامبەر هاووڵاتیەكە كردووە، ناوی هیچ لایەنێكیش نەهێنراوە لە لێدوانمان بۆ هیچ كەناڵێكی بینراو بیستراو.\nئاسایش تۆمەتبار ڕاپەڕین ڕفاندن\t2020-10-29\nTagged with: ئاسایش تۆمەتبار ڕاپەڕین ڕفاندن\nهێزه‌كانی ئاسایش دەستیان بەسەر 42 تۆن جگه‌ری به‌ستوی مریشكی تورکیدا گرتوە\nتوركیا ده‌ستپێكردنی ئۆپه‌راسیۆنی “بروسكه‌ی 13″ی راگه‌یاند